Ketahui 5 Teknik Atasi Anak yang Sukar Berkongsi. Mesti Alert!

Tidak dinafikan ada segelintir ibubapa menghadapi anaknya tidak suka berkongsi. Terutama barang mainannya, meskipun dengan ibubapa atau adik beradik mereka sendiri. Perkara ini bukanlah masalah pokok tetapi ia boleh menjadi serius apabila anak tersebut mempunyai masalah pertuturan atau lambat bercakap.

Kenapa boleh jadi begitu? Selain eye contact, berkongsi juga adalah sebahagian elemen asas pra-komunikasi. Contohnya; sekarang kita berkongsi cerita yang sama, topik yang sama, membaca artikel yang sama dan berkongsi masalah yang sama. Iaitu topik anak sukar berkongsi. Begitulah juga dengan anak-anak kita, sekiranya mereka sukar berkongsi, tiada komunikasi 2 hala yang sihat bakal berlaku.

Bukan sahaja komunikasi, malah perkembangan vocab, perkembangan interaksi sosial, dan emosi juga boleh menjadi terhad dan terganggu. Kanak-kanak perlu bermain dengan rakan sebaya untuk rangsang perkembangannya. Secara tidak langsung idea dan kebijaksanaan mereka bertambah.

Bagaimana hendak atasi masalah ini? Di sini saya sertakan 5 teknik yang mungkin berguna buat ibubapa dirumah.

Pilih Mainan yang Betul
Pilih permainan yang mempunyai ciri-ciri berkongsi atau memerlukan 2 orang pemain ataupun memerlukan bantuan orang dewasa. Contohnya seperti congkak dan lego . Pasti untuk siapkan satu lego anak perlukan bantuan ibubapa. Disinilah peluang berkongsi dan bermain bersama digunakan sebaik mungkin.

Jadikan Diri Anda Sebagai Contoh
Mainkan peranan anda sebagai contoh terbaik. Ibubapa mesti menunjukkan tauladan berkongsi.  Kerana anak-anak adalah peniru terbaik. Sekiranya bermain dengan mereka, pastikan mengikut giliran bermain. Contohnya permainan, baling bola masuk ke dalam bakul.  Boleh dilakukan mengikut giliran, mula papa baling, kemudian mama dan kemudian si anak. Cakap dengan dia “Papa baling pula” dengan ini anak faham kosep berkongsi dan main bersama.

Saya pernah didatangi oleh anak yang sangat pandai berkongsi. Inilah teknik yang beliau suami isteri lakukan.

Puji dan Galakkan Mereka
Puji mereka apabila mereka sudi berkongsi dengan rakan. Dengan cara ini mereka suka lakukannya dengan kerap. Jika boleh, pujilah mereka di hadapan orang yang beliau sayangi.

Si ibu boleh kata begini, “Tengahari tadikan papa, Imran kongsi permainan dia dengan  Aiman. Bagus dia main sama-sama”  Papa pula sampuklah dengan penuh minat “Ohh ye ke, baguslah Imran pandai kongsi dan main sama-sama”

Bincang & Pujuk
Kadang-kala anak tidak mahu berkongsi  sebab permainan tersebut permainan kesayangan mereka. Atau mungkin juga ada sejarah silam yang membuat mereka tidak mahu berkongsi. Permainan mereka dirosakkan atau dihilangkan.
Tanya mereka; “Kenapa Imran tak nak kongsi kereta tu?”
Mungkin Imran akan menjawab; “Dulu Aiman main kereta Imran sampai rosak” . Pujuk dan bincang dengan mereka; “ Mama faham, tapi dulu tu Imran tak sengaja , kesian dia nak main dengan Imran. Kalau rosak papa betulkan nanti”. Guna kebijaksaan anda untuk pujuk mereka. Ibubapa pastinya lebih mengenali anak mereka dengan lebih dekat.

Kuatkuasakan  Undang-undang
Setiap barang mainan yang baru dibeli, letakkan satu undang-undang. “Ini papa punya mainan, Imran nak main, boleh. Tapi kena main dengan papa.”Jangan berikan kuasa milik mutlak pada mereka. Tegur sikap mereka yang terus merampas barang yang mereka mahukan. Simpan barangan tersebut setelah bermain bersama. Undang-undang ini tidak semestinya dikuatkuasa pada semua mainan, cuma sesetengah permainan sahaja.

Ia mampu mengubah sikap dan cara anak bermain. Matlamat kita adalah untuk mereka terus boleh berkongsi dan berkomunikasi. Sebagai ibubapa kita perlu sabar dan berdoa. Tiada apa yang berlaku sekelip mata. InsyaAllah semua usaha ini ada balasan dariNya.


“Mak Didik Anak-Anak Jadi Soleh Solehah. Jangan Lupa Hadiahkan Mak Doa, Baca Quran Banyak-Banyak.”- Ustazah Norhafizah

Cukup tersentuh hati tatkala membaca bait-bait kata yang ditulis oleh Datuk Dr Usatazah Norhafizah Musa menerusi kapsyennya di laman instagram .

Berkongsi cerita, menurut Ustazah Norhafizah, setiap teguran dan pesanan orang tuanya disampaikan penuh hikmah dan kasih sayang.

Mak dan Abah menikmati usia yg penuh barakah, inshaaAllah dan ameen ya Rabb…mak dan abah melihat taqdir hidup anak2….mak dan abah kaya dengan ilmu dan pengalaman Alhamdulillah…kurniaan Allah.

Mak abah tenang menjadi pemerhati anak cucu…teguran disampaikan dgn penuh hikmah dan kasih sayang…..ucapan mak pendek sahaja di Family Day Keluarga Haji Musa dan Hajjah Meriam…..

” Mak tak tahu bagaimana hidup mak di alam barzakh nanti….mak didik anak2 mak jadi soleh solehah..anak cucu doakanlah mak …bantulah mak…jgn lupakan mak…bukan sehari dua saja ingat mak…tapi biarlah selamanya…hadiahkan mak doa…baca quran banyak2…beramal soleh…..”

Pesan abah pula….” Alangkah nikmatnya dapat masuk syurga firdaus….kita semua masuk….syurga ada 8 tingkatan…syurga firdaus yg hebat ni macam dlm cermin kaca yg boleh dilihat dari dalam ke luar atau luar ke dalam….jgn nanti ada yg duduk di dalam …melihat ada antara kita yg duduk di luar begitu juga sebaliknya…”….. kongsi Datuk Dr Norhafizah Musa menerusi kapsyennya.

Untuk menjadi insan yang lebih baik, kita sebenarnya kena buka mata dan muhasabah diri kita sendiri. Lebih-lebih lagi yang sudah berkahwin dan mempunyai anak,  kita kena berperanan lebih kuat untuk pastikan anak-anak jadi insan berguna.

Dalam perkongsian lain, Ustazah Norhafizah berkongsi lima perkara yang patut kita amalkan.

1. Ayat-ayat Quran. Setiap hari baca Quran. Baca walau satu ayat dan tadabbur bagaimana ia mempengaruhi aqidah kita, ibadah kita dan akhlak kita.

2. Pandang apa-apa disekeliling kita dan ingat akan kebesaran ALLAH. Semua tu Allah yang ciptakan!

3. Fokus pada kesyukuran. Celik mata kena syukur belum berada dalam kubur. Syukur hari ni masih lagi hidup, masih lagi boleh bertaubat, masih diberikan peluang tambah amal, masih boleh lihat orang-orang tersayang, masih lagi ada keluarga. Ukur kesyukuran kita.

4. Renungi kesalahan dosa-dosa kita. Ya ALLAH aku ni emosional sangat la. Ya ALLAH aku ni suka mengumpat. Aku ni suka ujub, aku ni suka check in check out, aku ni suka feeling bless feeling ohsem asyik upload FB. Nak puasa pun ambik gambar syukur rezeki sahur hari ni. Nak buka puasa upload gambar syukur ni menu buka puasa aku hari ni. Dah riak takabbur tunjuk amalan kat orang. Tengok balik kita punya posting, kita punya percakapan di FB, IG, Whatsapp ada tak kita ujub, riak, takabbur atau bajet bagus.

5. Renung tanggungjawab kita. Aku ni buat ke tak tanggungjawab aku sebagai seorang anak, sebagai isteri, sebagai suami, sebagai ibubapa, sebagai menantu, sebagai mertua, sebagai majikan, sebagai pekerja.

Lima perkara ni kena renungkan setiap hari terutama selepas solat, ketika kita dalam keadaan bersih hati kerana aura energy positif kita adalah selepas solat dan sebelum kita tidur.

Bila setiap kali kita renung ayat-ayat Allah, kita akan jadi hamba yang taat. Bila tengok apa-apa yang berlaku ingat Allah. Mata hati kita jadi lebih terang bila kita sedar akan kuasa Allah di mana-mana.

Apabila kita bersyukur, kita juga semakin kurang merungut setiap hari. Kalau kita lihat silap dan dosa diri, kita sibuk nak perbaiki diri sendiri, tak ada masa nak tengok berita nak lihat nak cari salah orang.

Kalau kita renungi tanggungjawab kita, kita akan jadi orang yang amanah yang menjalankan tanggungjawab. Insyaallah hidup kita akan jadi lebih tenang dan bahagia.

Nak tahu status hati kita tengok status ketenangan. Kalau kita solat tapi hati tak tenang ada something wrong dengan solat. Ada something dengan solat, takut ada something wrong dengan wudhuk.

Mekap yang tak dicuci dengan sebersihnya menggunakan makeup remover menyebabkan wudhuk tak sah. Wudhuk tak sah mengakibatkan solat tak sah. Bila solat kita Allah tak terima, hati tak tenang, hidup tak bahagia.

Begitu kata Ustazah Norhafizah. Jadi kita kenalah muhasabah diri dan periksa diri kita setiap hari sepertimana yang disarankan oleh beliau.

Sepuluh ayat ni juga boleh anda amalkan setiap hari untuk jadi insan yang lebih baik. Usahakan diri untuk berubah.

10 Surah Yang Baik Di Amalkan Setiap Hari

1. Surah Al Fatihah – Baca ketika hendak tidur diikuti dengan membaca Surah Al-Ikhlas 3 kali, Surah Al-Falaq dan Surah An-Nas. Insya’Allah akan aman tenteram dan terjauh dari gangguan syaitan.

2. Surah Yassin – Pahala menyamai sepuluh kali membaca Al-Quran seluruhnya.

3. Surah At Dhuhan -Dibaca sekali pada malam Jumaat agar kita selamat dari huru hara di Padang Mahsyar.

4. Surah Al-Waqi’ah -Baca setiap malam, insyaallah tidak akan miskin.

5. Surah Al Khausar -Allah SWT akan mengabulkan hajatnya termasuk rezeki.

6. Surah Al-Khafirun -Perumpamaannya seperti membaca seperempat Al-Qur’an, disamping terlepas dari syirik, terjauh dari godaan syaitan dan terlepas dari peristiwa yang mengejutkan.

7. Surah Al-Mulk – Lepas dari siksa kubur.

8. Surah Al Ikhlas -Terlepas kesusahan duniawi, dimudahkan gelombang sakratulmaut dan dihindarkan dari kegelapan kubur.

9. Surah Al Falaq -Terlindung dari godaan syaitan dan kejahatan manusia.

10. Surah An Nas – Buat hati lebih terang dan dilindungi daripada syaitan dan jin.


Patutlah Viral Cara Dr Ini Kongsi Pantang Selepas Bersalin. Mudah Faham Dan Superb!

Tidak dinafikan soal pantang selepas bersalin banyak pendapat. Ada yang kata  perlu dan sebaliknya.

Namun, apa cara sekali pun, pantang sahaja amalan yang dilakukan selepas bersalin haruslah melibatkan hal yang tidak memudaratkan kesihatan ibu baru melahirkan anak.

Bagi Dr ini, beliau punya pendapat tersendiri mengenai amalan berpantang. Nak tahu caranya yang menjadi viral dengan perkongsian lebih 9K, apa kata ikuti perkongsiannya ini.

PANTANG MODEN?

Dr Erna ni moden la, pakai seluar je lepas bersalin. Dr Erna makan apa masa pantang ni? Dr Erna tak sakit jalan sana sini ni?

Alhamdulillah. Kali ni saya dah dapat banyak ilmu yang betul tentang kesihatan selepas bersalin. Masa kandungan pertama, 6 tahun lepas, memang stress dari lepas bersalin sampai ke sudah sebab banyak betul ini boleh ini tak boleh, kena buat begitu begini yada yada yada. Sampai hampir kena postpartum depression lah masa tu.

Jadi, kali ini saya dan suami pilih untuk buat dengan cara yang betul. Selama 3-4 tahun ini saya sendiri selalu bagi ilmu tentang kesihatan berdasarkan ilmu perubatan yang saya belajar, takkanlah saya tak ikut, kan?

Ok, mari kita belajar tentang penjagaan betul selepas bersalin.

Yang penting postnatal aka selepas bersalin adalah :

1. Pantang bersama suami
2. Pilih kaedah perancang yang sesuai
3. Makan makanan seimbang
4. Banyakkan bergerak
5. Pakai stokinette jika bersalin secara csec
6. Makan ubat (jika perlu)
7. Banyakkan minum air masak
8. Tidak angkat yang berat berat melebihi berat anak
9. Kurangkan pengambilan makanan tinggi garam & gula
10. Tahu akan alahan diri sendiri. Jika ada alahan pada telur atau makanan laut, elakkan seumur hidup, bukan hanya selepas bersalin.

Perlu diingat kesihatan perlu dijaga seumur hidup, bukan hanya selepas bersalin sahaja. Sebab itu saya kadang tak faham juga dengan terma pantang, kerana yang perlu pantang adalah pantang bersama suami sehinggalah dah guna kaedah perancang.

Kehamilan perlu dijarakkan.
Untuk kebaikan ibu & anak itu sendiri.
Boleh rujuk posting saya tentang jarak kehamilan.

Menu harian

Ok, mari saya kongsi menu harian saya selepas bersalin ya.

Makan pagi : Roti bakar, nasi lemak, ketupat, roti canai, biskut, mi sup, capati, cereals.

Makan tengah hari dan makan malam : Ikan, ayam, daging, telur. Masak lemak, kari, masak asam, masak kicap, sup, goreng kunyit, rendang, sayur sayuran.

Snacks(in between) : buah orange/epal, biskut, kuih raya, coklat, maruku, kerepek2, kopi o, milo.

Dan air masak 1.5-2 liter satu hari.
Tak cukup lagi ni sebenarnya, jadi kena usaha banyakkan lagi.

Aktiviti sejak hari ketiga lepas bersalin : berjalan ke sana sini, stretching, hari ke-6 dah mula workout sikit, masak, sidai baju, kemas rumah.

Haaa sama saja kan macam sebelum bersalin? Sebab itu saya tak share sangat sebab taktahu apa beza. Bezanya cuma saya cuti bersalin dan perlu beri susu badan setiap sejam dua jam sekali.

Berat pun baru 7-8 kg je turun.
Nanti dah start joging, InshaAllah boleh ni turun lagi. Lek lek sudah. Apa yang kalut sangat kan?

Tradisional

Tak urut? Tak tangas? Tak tungku?
Dari segi perubatan sebenarnya tak ada pun ini semua. Tapi, tak salah pun nak buat. Ini semua adalah reward untuk diri sendiri. Nak manjakan diri sendiri. Ala, macam hari biasa, kita kadang2 pergi spa tu.

Lepas bersalin, kita jadi letih sikit. Satu sebab blood loss masa bersalin. Dua sebab, masa tidur kita pun dah lari. Tiga sebab, posisi kita menyusu badan atau buat kerja atau cara tidur. Semua ni penyebab badan sengal sengal. Kalau kurang air, lagi badan mudah rasa letih.

Jadi, kalau nak urut nak tungku nak tangas, silakan

Sabar & chill

Badan kita perlukan masa untuk tune dengan norma baharu dalam fasa hidup kita. Alah, macam PKP la. Awal2 dulu semua rasa serabut sebab kena duduk rumah, jaga jarak, pakai mask tapi dah lama lama kita jadi terbiasa dah.

Sabar & chill

Kerja rumah pun bukan perlu paksa diri buat. Masak yang simple simple aje. Makan pun yang simple simple aje. In between tu boleh je sambil sambil rehat. Tak siap hari ni, sambung esok.

Luka tempat bersalin tu akan cepat sembuh jika makan makanan tinggi protein. Sebab tu janganlah takut makan ikan, ayam, daging, telur. Tak perlulah bazir beli produk. Makan makanan yanh fresh, ok?

Alhamdulillah saya tiada masalah sembelit. Kena pastikan hari hari makan buah & sayur. Kalau tak, memang akan sembelit.

Minum susu. Ini memang perlu amalkan setiap hari. Lagi lagi untuk ibu yang menyusu badan macam saya. Untuk pastikan kalsium mencukupi. Again, tak perlu produk. Produk tenusu sudah cukup.

Air masak. Ramai yang takut dengan air masak sebab selalu dimomok rahim akan kembang lah buncit lah. Badan kurang air, bukan saja susu badan akan kurang tapi badan juga akan mudah lesu dan kaki mudah kejang juga. Air masak ni tak ada kalori pun.

Ais? Saya minum ikut selesa tekak. Saya minum air sejuk yang chill. Alaa macam kat coway tu ada yang cold tu, saya minum saja bila terasa tekak kering betul lepas menyusu dan cuaca panas. Kalau takut, minum saja air masak biasa. Janji minum sehari 1.5 – 3 liter sehari.

Badan kita yang lepas bersalin ni kadang2 akan rasa kejap sejuk, kejap panas. Sebab perubahan hormon dalam badan kita. Bagi sedikit masa, nanti ok lah tu.

Perihal makan ni kena tahu apa diri anda alah. Jika selama ni anda makan udang, badan jadi gatal, jangan makan seumur hidup. Diri sendiri mesti akan tahu apa yang boleh dan tak boleh makan selama berpuluh tahun hidup. Telur adalah sumber protein terbaik. Jadi, jangan takut untuk makan, jika tak ada alah

Saya tak pakai bengkung kerana bengkung memang tak bagus dari segi perubatan. Bukan saja lepas bersalin, masa lain pun memang tak elok. Dr Yazeed dah pernah ulas tentang ini. Perut yang masih kekal buncit ini akan sedikit sebanyak berkurang bila dah mula bersenam nanti.

Rahim kita akan sendiri kecut dalam masa 4-6 minggu. Rahim akan lebih cepat kecut jika anda menyusu badan. Bertangas atau bertungku tidak membantu mengecutkan rahim. Dan rahim tidak akan sewenang wenangnya jatuh. Boleh rujuk posting saya tentang ‘tombong’ ya

Again, saya nak bagitau yang angin tidak masuk melalui kulit. Jadi, jika anda tak pakai stoking, pun tak apa. Kalau panas, tak perlu pakai. Ikut keselesaan masing2. Tapi bagi mereka yang bersalin secara csec, pakai stokinette sebab nak elak darah beku, bukan sebab takut angin masuk.

Awal awal lepas bersalin, kaki akan bengkak sikit, sebab badan masih proses nak keluarkan air dari badan. Jadi, pakai stoking dan tidur tinggikan kaki sedikit, jangan berdiri lama atau banyak berjalan, kurangkan pengambilan garam. InshaAllah 2-3 hari nanti hilanglah. Misi akan datang lawat kita pun, jika ada masalah, InshaAllah akan terus dirujuk ke hospital.

Nak pakai pilis atau tidak, terpulang.

Saya cuma harap semua orang boleh menghormati orang lain. Janganlah asyik suka kecam cara orang lain.

Saya dah kongsikan dari segi perubatan. Kerana ini bidang saya

Jika and masih mahu ikut cara lama, silakan. Cuma pastikan makanan anda sihat dan minum air cukup.

Jika nak ikut cara perubatan yang betul, lagi bagus.

Yang penting, kita happy.
Kalau ada suara suara sumbang, kita dah kena belajar untuk abaikan. Senyum dan angguk saja. Tak perlu bertekak. Sebab ada orang jenis nak menang saja. Jadi, kita diam & abaikan.

Bincang siap siap dengan suami cara yang anda selesa.

Saya pilih cara perubatan yang betul.
Saya tak pakai kain sebab kalau tak bersalin pun saya tak selesa pakai kain, saya rasa pergerakan terhad.

Again, ikut selesa kita.

Kalau orang kata, tunggulah nanti umur 40, badan ko sakit sakit. Anda cuma diam saja. Senyum.

Sekarang ni, umur 20 pun dah ramai yang sakit. Sebab itu penjagaan kesihatan bukanlah terhad kepada selepas bersalin sahaja tapi seumur hidup kita.

Jika kita pandai jaga kesihatan seumur hidup, kekal aktif seumur hidup, InshaAllah sihatlah kita

Ouh ya, pastikan posisi menyusu dan tidur kita selesa ya. Kalau tak, memang akan sengal sengal badan.

Nota kaki : Mental dan fizikal sama sama perlu kekal sihat & kuat. InshaAllah dizahirkan pada tubuh badan kita.


Bina Almari Guna Cantuman Rak Buku. Idea Kreatif Super Jimat!

Tidak lama lagi anak-anak kita akan kembali ke sekolah.  Sebagai ibu bapa pastinya semua kelengkapan persekolahan anak-anak telah disiapkan sepenuhnya.

Dari pakaian,  kasut,  beg, stoking, hinggalah peralatan menulis dan buku teks, semuanya lengkap.

Pun begitu,  cuba perhati dimanakah anda letakkan semua kelengkapan sekolah anak-anak anda itu? Adakah tersusun rapi dan terurus perletakkannya?

Di sini dikongsikan hasil DIY almari khusus untuk menempatkan keperluan sekolah anak dengan menggunakan rak buku mengikut citarasa  dan keperluan Puan Naqibah Nukma Abdullah.

Ianya cukup sempurna dan paling penting murah sahaja belanjanya.

“Beli waktu ada offer ya.Kadang-kadang boleh dapat 9.99 untuk 1 rak.Masa kami beli ada pelbagai warna.Oleh sebab nak perabot semua putih.Maka suami mengecat semula bagi warna putih.

Kami tak paku pun rak ke dinding.Jadi rak boleh diubah tempat jika perlu.Setakat ni dah 2tahun rak itu di bina.Masih kukuh seperti asal sebab ia agak berat.Cuma untuk anak-anak yang lasak.Mungkin boleh lekatkan rak pada dinding rumah.”

Follow step bergambar ya!

1. Rak dicat semula berwarna putih

2. Pemasangan rak

3. Rak melintang lebih besar daripada rak di tepi-tepi sebab kami hendak letak beg anak-anak.

4. Besi penghubung beli di hardware.Untuk menggantung baju sekolah anak-anak.

5. Besi penghubung antara 2 rak yang di tepi-tepi.(rak kiri n kanan).Beli di hardware.

6. Besi untuk menampung rak melintang. Letak di bawah rak melintang. Beli di hardware.

7. Tadddaaaa…hasilnya..

Sumber: Naqibah Nukma Abdullah via mingguan wanita


Tak Harap Duit, Waris Pembikin Lagu ‘Negaraku’ Mahu Nama Bapa Diikhtiraf

Negaraku, lagu kebangsaan yang sering berkumandang setiap kali acara rasmi atau tidak rasmi berlangsung. Lagu tersebut melambangkan jati diri dan kebanggaan rakyat Malaysia. Satu yang menjadi persoalan, siapakah penulis lagu ini?

Sesudah lebih 46 tahun ketiadaannya, barangkali ramai yang tidak mengetahui Allahyarham Saiful Bahri Elyas hanya pernah menerima ganjaran wang RM1,000 di atas sumbangannya mencipta lagu kebangsaan, Negaraku.

Bahkan, waris Saiful Bahri juga tidak dapat menuntut royalti lagu Negaraku itu yang sudah menjadi hak kekal negara dan disebabkan Allahyarham sudah mengambil ganjaran wang berkenaan.

Anak ketiga arwah, Qus Nafiah, 50, berkata, meskipun wang ringgit bukan ukuran sebenar jasa arwah bapanya itu namun dia sangat mengharapkan nama bapanya menerima pengiktirafan sama seperti seniman lain.

Menurutnya, dia bersama empat beradik yang lain iaitu, Norah Savitri, 54, Soufinaranti, 52, Nurul Adzan, 48, dan adik tunggal lelaki yang diberi nama sama dengan nama bapanya, Saiful Bahri Ahmad, 45, berharap kerajaan Malaysia dapat melakukan sesuatu bagi mengenang jasa bapanya itu.

“Arwah bapa dan Allahyarham Tan Sri P Ramlee adalah rakan seni seangkatan yang duduk semeja ketika menjadi juri sebarang pertandingan.

“Kenapa arwah bapa tidak mendapat pengiktirafan sama daripada kerajaan Malaysia, sedangkan lagu ciptaannya dinyanyikan sehingga hari ini.

“Cukuplah jasa arwah bapa dikenang dan diiktiraf dalam lipatan sejarah Malaysia dan menjadi rujukan generasi hadapan, bayangkan generasi sekarang menyanyikan lagu kebangsaan tetapi tidak tahu siapa penggubahnya, adakah adil buat waris?” katanya ketika ditemui.

Allahyarham Saiful Bahri cukup berjasa buat negara apabila lagu patriotik yang menjadi kebanggaan negara itu terus berkumandang sebagai jati diri rakyat negara ini.

Bukan itu saja, malah bakat luar biasanya turut mewarnai seni negara apabila lagu negeri seperti Selangor, Melaka dan Perak mendapat sentuhan lelaki kelahiran Payakumbuh, Sumatera Barat, Indonesia, itu.

Beliau turut menggubah banyak lagu patriotik dan paling diingati Inilah Barisan Kita, Malaysia Berjaya dan Perajurit Tanah Air.

Menceritakan pengalaman sebagai anak penggubah lagu Negaraku itu, Qus Nafiah berkata, banyak kisah mengenai bapanya diceritakan oleh ibunya, Allahyarhamah Noraini Ahmad, yang mendirikan rumah tangga pada 1968 dan dikurniakan lima cahaya mata.

“Bapa menumpahkan jasa kepada Tanah Melayu dan kemudian Malaysia dengan lirik-lirik gubahannya. Karyanya terkenal dan disiul sepanjang masa bagi membangkitkan semangat patriotisme,” katanya.

Menurut Qus Nafiah, ketika zaman sekolah, ramai rakannya tidak mempercayai insan mencipta lagu Negaraku adalah bapanya, bahkan cucu sendiri tidak percaya kata-katanya yang datuk mereka pencipta lirik lagu kebangsaan.

“Cucu sendiri tidak percaya disebabkan datuk mereka tidak terkenal seperti selebriti ternama lain pada era 1950-an dan 1960-an.

“Atas sebab itu juga, kami sekeluarga meneruskan usaha ibu sejak 1992 untuk mendapat pengiktirafan buat arwah bapa,” katanya.

Perjalanan seni Allahyarham Saiful Bahri di Malaysia bermula ketika dilamar Perdana Menteri pertama, Tunku Abdul Rahman Putra Alhaj yang mengenalinya sebagai pemuzik di Studio Orkes di Indonesia.

Menggunakan nama samaran Surya Buana (SB) ketika berkarya di Tanah Melayu, Saiful Bahri dipelawa menyertai pertandingan mencipta lagu rasmi dan Negaraku.

Ciptaan lagu Saiful Bahri dipilih sebagai pemenang dengan hadiah wang RM1,000 pada 1956.

Lagu Kebangsaan itu asalnya lagu negeri Perak, Allah Lanjutkan Usia Sultan, yang digubah Allahyarham menjadi lagu kebangsaan ketika itu. Selepas dilantik pengarah muzik di Filem Negara, bapa berpeluang menjelajah ke seluruh negara dan bertemu dengan ibu yang menjadi isteri keduanya.


Baiknya Hati! Netizen Sebak Anzalna Belanja Bapa Tunggal ‘Shopping’ Barangan Bayi “Rezeki Allah Bagi Perlu Dikongsi Bersama”

Baru-baru ini perkongsian dari pelakon jelita, Anzalna Nasir mencuri tumpuan warganet iaitu video yang memaparkan dia sedang membeli belah bersama seorang bapa tunggal yang memerlukan barangan keperluan bayi.

Lebih bermakna, individu tersebut turut membawa anak kecilnya bersama ketika bertemu dengan Anzalna.

Video tersebut memaparkan bapa tunggal tersebut sedang membuat pilihan produk bayi seperti alatan permainan, makanan bayi, cucian bayi dan pakaian.

Di akhir video turut menyaksikan anak sulung Anzalna, Mohamad Eidrees memegang dan mencium tangan bayi tersebut dengan teruja.

“Rezeki yang Allah bagi perlu dikongsi bersama mereka yang memerlukan.

“Kali ini Anzalna bawa single daddy bersama anak kesayangan shopping di tempat kegemaran Anzalna,” tulisnya.

Tambah ibu kepada dua cahaya mata itu, dia menyatakan akan membawa keluarga yang memerlukan keperluan bayi untuk membeli-belah.

“Insya-Allah nanti Anzalna akan bawa lagi keluarga yang bertuah shopping. Korang tolong tag keluarga yang memerlukan barang bayi,” kongsinya.

Menjengah ke ruangan komen perkongsian tersebut, ramai meluahkan rasa terharu dan sebak melihat video tersebut. Malah ramai juga berterima kasih kepada Anzalna kerana membantu mereka yang memerlukan.


Kalau Badan Sering Lesu, Segera Buatkan Jus Ni & Amal Selalu. Barulah Badan Kembali Fit & Fresh!

Salah satu cara untuk menjaga kesihatan tubuh bagi seorang ibu adalah dengan mengamalkan minuman air jus daripada bahan-bahan terpilih. Bukan sahaja elok untuk kesihatan dalaman, malah boleh membantu seorang ibu rasa lebih bertenaga dan segar sepanjang hari.

Minuman jus ini telah diamalkan oleh Puan Sharinaz atau lebih mesra dengan sapaan Kak Naz di dalam facebook. Jom semak apa yang telah dikongsikannya untuk menfaat bersama.

Pagi ni kaknaz nak share satu resepi jus peberet kaknaz ni. Lepas minum korang akan rasa kenyang berpanjangan, badan rasa fresh, rasa fit je.

Ok, ini sukatan jus yang kaknaz buat untuk 1 gelas.

1 biji epal hijau

1/2 biji timun

2 slice lemon, amil jus sahaja

1-2 sudu besar madu

Air suam untuk kisar

Cara penyediaan :

Ko pejam mata telan je. Air ni sedap tauuu. Bau fresh yakmat!

Bila cantik dalam, baru lah terserlah kat luar. Nak pakai pape skincare pun meletop dik.

Nak cantik kena seimbang. Bukan jaga kulit ,tepek tu tepek ni, pemakanan pun kena jaga tau. Baru kebabom!

EKSTRA INFO : Khasiat bahan-bahan yang digunakan.

TIMUN –ada banyak khasiatnya, antaranya ia mengandungi  tinggi kalium, magnesium dan silikon yang sangat berguna untuk kesihatan dan kecantikan kulit. Sebab itu banyak terdapat rawatan spa yang berasaskan timun. Selain tu timun ni jugak boleh buang toksin dalam badan dan bagi sejuk badan.

EPAL HIJAU – ia dapat kurangkan kolestrol dalam badan, kurangkan risiko sakit jantung. Siapa yang ada masalah sembelit, elok makan epal hijau ni tau.

LEMON – tak dinafikan lagi ia tinggi dengan Vitamin C, boleh kurangkan risiko kanser dan juga dapat membersihkan usus kita.

MADU – mempunyai banyak manfaat dan khasiat yang baik untuk tubuh. Bahkan Ratu Cleopatra telah menggunakan madu untuk merawat kesihatan dan kecantikannya.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Praktis Cara Ini Jika Mahu Anak Kuasai Matematik Dengan Mudah. Wow, Dapat Eratkan Hubungan Juga!

Matematik antara subjek yang cukup memeningkan kepala anak-anak. Terutama bagi mereka yang tak suka bermain dengan angka. Nak nak lagi sekarang soalan banyak berbentuk KBAT.

Jika tak mahu anak-anak stress, ibu bapa cubalah tip ini. Ia boleh diikuti untuk anak anda jika mahu menguasai matematik dengan mudah. Bukan sahaja anak-anak dapat kuasai subjek berikut bahkan hubungan anda juga makin erat lagi.

Sediakan Buku Nota

Senaraikan perbelanjaan dalam buku nota. Biasakan diri anak anda berusaha sebelum mendapat ganjaran. Misalnya mereka ditugaskan untuk memberi haiwan peliharaan makan dahulu sebelum mendapat ganjaran tersebut.

Dapat upah

Setiap upah yang mereka dapatkan hasil menolong ibu bapanya akan direkodkan dalam buku nota, sehingga upah menjadi banyak. Upah yang terkumpul mereka boleh gunakan untuk membeli aiskrim, membaiki basikal dan menjaga haiwan peliharaan di rumah. Dengan teknik ini, anak terbiasa secara rutin dalam matematik.

Kaitkan dengan nombor

Semasa menaiki atau menuruni tangga seperti biasa, bilanglah anak tangga bersama anak bersama-sama. Dengan ini, susunan no 1-20 senang untuk diingati anak.

Kaitkan arahan dengan nombor

Jika meminta pertolongan dengan anak, kaitkan arahan anda dengan nombor. Contohnya, “anakku, ambilkan mama 1 helai tisu. 1 saja” Dengan cara ini, anda mengajar kemahiran mendengar dan memberi arahan kepada anak.

Belajar melalui persekitaran

Jika perjalanan di kereta di atas lebuhraya amat membosankan, manfaatkan masa tersebut. Ajak anak bilang berapa buah lori yang dia nampak, berapa RNR sudah pergi bersama anak-anak.

Aktiviti ini pasti menarik perhatian anak-anak. Jika hendakkan aktiviti yang lebih menarik, suruh anak anda bacakan plat kereta di hadapan bersama abangnya. Mereka pasti berlumba untuk jadi yang terbaik.

Ajar dan minta anak tengok jam

Mengajar anak lihat jam menggunakan jam analog. Jika anda berada di dapur, cuma tanya pukul berapa anak anda nampak pada jam. Anak akan memberikan jawapan seperti, jarum jam yang panjang ada di 10, pendek berada di nombor 2. Jika anda perbetulkan anak anda, anak anda akan belajar dengan sendiri. Jangan marah anak jika salah membaca jam.

Ikut cara Orang Jepun dan Cina

Akhir sekali, untuk belajar matematik, ia adalah sangat senang. Cara orang Jepun dan Cina belajar matematik adalah membuat latihan matematik berturut-turut. Cara ini diajar oleh Kumon dan juga SRJKC. Contohnya, muka surat pertama buku latihan adalah 1×8, 2×8, 3×8, 4×8, 5×8, 6×8, 7×8, 8×8….

Dan di muka surat kedua, nombor tidak akan mengikut urutan lagi, tetapi nombor rawak seperti 8×5, 8×8 atau 8×2 dan ia akan berterusan sampai 10 muka surat. Apabila anak sudah selesaikan kesemua 10 muka surat, beliau tidak perlu mengira tetapi sudah hafal bahawa 5×8 atau 8×5 adalah 40.


Peguam Ini Jelaskan Harta Pusaka Dan Bukan, Rupanya Ramai Yang Keliru.

Harta pusaka adalah melibatkan segala apa yang menjadi kepunyaan si mati di masa hidupnya, kemudian ditinggalkan untuk waris-warisnya sama ada harta benda, hak-hak dan apa yang termasuk dalam miliknya setelah dia mati.

Jadi, harta yang bagaimana yang akan dianggap sebagai harta pusaka dan akan tertakluk kepada hukum faraid?

FAHAM DULU HARTA PUSAKA

Apa itu harta pusaka? Harta Pusaka ialah semua harta yang ditinggalkan oleh si mati sama ada dalam bentuk HARTA ALIH (kereta, wang tunai, akaun bank, kwsp, asb, barang kemas, saham dsb) ataupun HARTA TAK ALIH (tanah, rumah, kebun, bangunan dsb). Pendek kata, harta pusaka ialah semua harta yang dimiliki oleh si mati semasa hayatnya dan apabila dia meninggal akan diwarisi oleh waris2 yang berhak mengikut undang2.

HARTA PUSAKA TERMASUK:

-Hutang si mati yang dijelaskan selepas kematian.

-Kutipan sewa dari harta si mati.

-Dividen/faedah yang terbit dari harta si mati.

-Premium insurans.

-Barang yang terbit selepas kematian seseorang dari hasil usaha si mati semasa hayatnya.

-Semua harta yang diperolehi oleh si mati semasa hayatnya secara halal seperti melalui jualbeli, mendapat pusaka, melalui hibah, hadiah, sedekah dan melalui wasiat.

BUKAN HARTA PUSAKA:

-Harta yang telah diberi/dihibahkan kepada orang lain semasa hayatnya.

-Harta yang telah dijual oleh si mati.

-Harta yang telah diwakafkan.

-Harta yang dipegang amanah oleh si mati.

-Pemberian/sumbangan oleh orang yang menziarahi si mati.

-Wang pencen, ganjaran terbitan dan SOCSO.

-Imbuhan dan saguhati.

-Pampasan insurans dan manfaat takaful.

-Khairat kematian.

Banyak salah faham dan pertikaian yang berlaku tentang harta pusaka kerana kekeliruan tentang status harta pusaka tersebut. Status harta juga sebenarnya boleh dirujuk dan disemak secara terperinci dan ‘case to case basis‘ melalui dokumen harta, dokumen sokongan atau polisi tertentu yang dibuat supaya lebih jelas dan tepat.

Semoga perkongsian ringkas ini ada manfaatnya dan dapat membantu ke arah penyelesaian isu pusaka. Biar tahu jangan keliru.


“Angkat Takbir Terawih Tadi Air Mata Berjurai. Ini Tahun Ke-3 Dah Bersendirian Dengan Anak-Anak.” Luahan Hati Kehilangan Isteri Undang Sebak.

Kehilangan insan tercinta pasti merupakan saat sukar untuk kita hadapi. Jika buat suami, kehilangan isteri disaat anak anak yang masih kecil sungguh mencabar.

Struggle is real! Sebagaimana yang diluahkan oleh saudara Khairul Abdullah yang menyambut Ramadan tahun ke 3 tanpa isteri disisi.

Mengimbau saat mengejarkan solat terawih dengan anak-anak yang masih kecil sudah tentu ada cabarannya.

Beliau juga meluahkan rasa rindu akan arwah isteriya yang dahulu menyediakan juadah sahur dan berbuka.

Kini sejak pemergian isteri tersayang, beliau tidak berselera menjamah hidangan, cukup sekadar sahur bersama kurma.

Perkongsian ini yang mendapat tanda emoji simpati sebanyak 17K dan 1.8K share telah menarik perhatian warganet.

TAHUN KE TIGA URUSKAN SENDIRI ANAK-ANAK

Angkat takbir terawih tadi air mata berjurai. Entahlah.

Ini tahun ke-3 dah bersendirian dengan anak-anak. Tahun pertama waktu arwah pergi, memang struggle lah nak terawih ni. Baby waktu tu baru 7 bulan. Kejap-kejap merengek. Abang-abang dia pun baru 2 dan 4 tahun.

Tahun ke-2 macam lega sikit, tapi masih banyak gangguan lagi. Cuma tahun ke 3 ni dah ada makmum 3 orang kat belakang.
Tapi sempat 2 rakaat jer pun, 2 orang dah bertebaran serata alam. Tinggal sorang jer sampai rakaat ke 5 lepas tu dia pun hanyut bertebaran bersama abang dan adik dia.
Tinggallah aku seorang diri buat sampai habis.

RINDU ARWAH ISTERI

Tiga tahun sambut ramadan dan syawal tanpa orang yang kau sayang ni memang syahdu habis. Sentiasa terbayang sosok dia yang sibuk uruskan sahur dan berbuka. Sahur sentiasa makan best.

Sejak dia takde aku sahur kurma jer. Turun dapur, walau ada nasik atau apa sahaja makanan lain memang aku tak lalu nak makan. Sunyi wehh duduk sorang kat dapur tu. So aku cepat-cepat jer minum dan makan sikit dan terus naik ke bilik.
Kau yang masih ada pasangan tu, nikmatilah Ramadan ini dengan sebaiknya. Seronok dapat solat bersama, berbuka dan bersahur bersama. Dan salinglah bantu membantu yer. Nanti bila seorang dah tak ada, taklah kau rasa terkilan sangat.
Begitulah.

Aku nak paksa anak-anak bangun sahur pagi nanti. Tak taulah berjaya ke tidak. Aku cubalah. Anyway, Ramadan Kareem dan Selamat Berpuasa buat semua rakan-rakan di FB, semoga segala amalan kita diterima olehNya.

Meninjau di ruangan komen, rata-rata memberikan kata-kata semangat dan simpati apa yang berlaku. Malah ada juga yang mendoakan beliau mendapat pasangan hidup baru untuk melengkapi hidup keluarganya.


Cara Mudah Nak Hilangkan Sopak Pada Dinding, Guna Air & Cuka Je. Lelaki Ni Kongsikan Caranya!

Perasan tak kalau cat yang lama di dalam rumah, akan timbul sopak yang mencacatkan ruang dinding di dalam rumah anda.

Bila dinding dah sopak macam panau. Secara gigih abang Mofas tenyeh dengan kain. Tips kawan deko habaq air + cuka.

Dah hilang sopak panau tu. . Kita tunggu seminggu, tengok kulat tu naik balik ka tak.


Hanya Pinggan Yang Nak Guna Aje Ada Di Rak. Boleh Follow Cara Wanita Ini Buat Dapur  Kemas.

Tidak dinafikan dapur yang kemas dan bersih akan memberikan mood yang selesa untuk para ibu memasak dengan penuh kasih sayang.

Bayangkan jika dapur bersepah tentu nak masak pun tak ada mood.

Begitulah pendekatan yang dilakukan oleh wanita ini yang memastikan ruang dapurnya kemas.

Salah satunya memastikan hanya  pinggan yang digunakan sahaja ada di rak. Ia membantu agar rak tidak bersepah dan disusun teratur. Malah mudah untuk mengemasnya.

Malah beliau berpendapat, jika barang yang tidak digunakan seharusnya didermakan atau kitar semula.

Memang bagus idea puan ini. Hanya pinggan yang digunakan sahaja ada di rak. Rumah pun kemas!

Salah satu cara untuk maintain dapur kemas ialah kurangkan barang. Bila kita rasa rak dah tak muat. Kabinet dah tak cukup tempat nak simpan pinggan mangkuk.

Cawan dan gelas punyalah banyak, belum masuk hadiah masa kahwin yang belum buka. Itu maknanya barang dah terlalu banyak di rumah kita.

Apa yang patut kita buat ialah sisih atau letgo pinggan mangkuk berlebihan. Set pinggan mangkuk di rumah saya hanya cukup untuk kami sekeluarga makan setiap hari dan dua set lagi pinggan untuk tetamu yang bertandang.

Pinggan free beli sabun. Kalau tak perlu atau jarang guna saya sedekah pada sesiapa yang memerlukan.

Pinggan mangkuk yang dah retak atau sumbing. Memang saya terus asingkan untuk dikitar semula.

Jangan rasa sayang nak buang. Sebab nanti kita akan serabut bila makin banyak barang dan tak muat tempat nak simpan.

Dengan cara kurangkan barang, dapur akan maintain kemas tanpa pinggan mangkuk berlebihan di rak atau bersepah.

Nanti saya akan share tips seterusnya bagaimana nak maintain rumah kemas tanpa stress. Jangan lupa like dan follow rapat page ini okay.

•Healthy cooking • Parenting • Life transformation • Household management •


“…Keikhlasan Hati Dalam Menerima Pasangan” Bikin Sebak, Majlis Akad Nikah Pengantin Baru Jadi Tumpuan Ramai!

Semua yang terjadi dalam hidup kita ni, semuanya ketentuan Allah. Terutamanya soal jodoh, semua antara kita telah ditetapkan pasangan masing-masing cuma siapa, cepat atau lambat semuanya rahsia Dia.

Misalnya bagi pasangan mempelai ini, meskipun pengantin lelaki ini merupakan seorang insan kurang upaya, tetap menjadi pilihan si suri hati untuk menjadi pilihan hidup.

Detik indah penyatuan dua jiwa itu dikongsi oleh seorang photographer di aplikasi Tiktoknya iaitu Alang Nordin. Dalam rakaman tersebut, dapat dilihat pengantin lelaki bergerak dengan menaiki skateboard untuk masuk ke kawasan dewan. Walau bagaimanapun, Haziq Samrat sama sekali kelihatan tidak kekok dan tampil yakin sewaktu bersalam untuk upacara akad nikah.

Sementara itu, mempelai wanita yang dikenali sebagai Miera pula sudah tersenyum manis sedondon menyarung persalinan serba putih di atas pelamin. Malah mereka berdua juga sempat mengadakan sesi photoshoot sesi outdoor bersama seusai majlis diadakan.

Menjengah ke ruangan komen, rata-rata netizen akui cukup sebak melihat pasangan berkenaan. Malah ramai yang memuji keikhlasan pengantin wanita dan juga keluarga menerima pasangannya dengan cukup baik.


“Alat Candu Ganggu Emosi Anak.” Jangan Kerana Telefon Hubungan Kekeluargaan Jadi Dingin, Rosakkan Komunikasi Anak & Ibu Bapa.

Telefon pintar merupakan teknologi komunikasi yang sangat popular masa kini. Ia sedang membudaya di kalangan masyarakat.

Dari satu segi ia baik untuk perhubungan dan mendapat maklumat. Pada ketika lain keasyikan berpaut kepadanya menyebabkan hubungan lisan sesama manusia lain menjadi dingin dan tidak mesra.

Jika ini berlaku di kalangan suami isteri, ianya menjadikan suami-isteri kehilangan fokus. Sedangkan komunikasi lisan amat sesuai untuk meningkatkan persefahaman dan kasih sayang.

Memang penggunaan telefon pintar menjadikan suami atau isteri dalam keasyikan. Tak kira waktu memasak di dapur, dimeja makan, di depan televisyen, masa lapang di ruang tamu mahu pun di bilik tidur telefon pintar menjadi teman rapat dan erat. Ia menyebabkan hubungan natural suami isteri terjejas.

Ini yang dikongsikan oleh Dr Sidek Baba, Profesor Pendidikan UIAM ketika diminta mengulas mengenai isu ini.

Kedinginan hubungan suami isteri

Pada telefon pintar ini terdapat banyak perkara yang disajikan. Darinya terdapat ceramah agama yang baik, youtube yang terkandung segala macam cerita, maklumat, hiburan malah bahan-bahan ponografi yang melekakan, whattsApp yang terkandung berbagai cerita dan berita benar dan tidak benar yang diviralkan.

Ini menyebabkan keasyikan menggunanya tidak terbatas dan ia menimbulkan masalah. Tidak mustahil keadaan sebegini menyebabkan hubungan dingin antara suami isteri boleh terjadi.

Kalau kedinginan wujud kemesraan semakin hilang dan akhirnya keadaan ini boleh menimbulkan masalah lain. Suami memerlukan perhatian terutama selepas balik dari pejabat. Setelah berjarak sepanjang hari di rumahlah tempat komunikasi bermakna harus terjadi supaya pandangan dan keluhan suami diraikan.

Hal yang sama bagi isteri yang bekerja merasa keletihan apabila kembali ke rumah dan perhatian dan layanan isteri amat dituntut. Lebih-lebih lagi bagi isteri yang tidak bekerja masanya banyak di rumah memerlukan perhatian suami juga.

Jangan jadikan hubungan suami isteri hambar kerana masalah lain mungkin berbangkit. Rahsia baik bagi rumah tangga yang bahagia ialah layanan baik suami kepada isteri, perhatian isteri terhadap suami yang dikasihi.

Jangan jadikan faktor telefon pintar menjadi sebab hubungan menjadi dingin kerana keasyikan menggunakannya ibarat ianya adalah kekasih baru atau teman hidup baru pula.

Alat candu ganggu emosi anak

Itu belum lagi mengambil kira hubungan dengan anak-anak. Jika setiap anak-anak ada padnya sendiri bayangkan keasyikan yang akan terjadi kepada mereka sehingga lupa dengan pelajaran di sekolah atau menyempurnakan kerja rumah kerana asyiknya berpaut dengan padanya kadang-kadang dalam tempoh yang lama.

Sekiranya hubungan natural anak dan ibu bapa semakin terhad dengan anggapan bahawa memberikan alat mengisi ruang supaya tidak mengacau dan membuat bising, ia sebenarnya menjadikan alat ini candu dan boleh mengganggu perkembangan emosi, pemikiran dan etika anak-anak.

Amat penting penggunaan telefon pintar ini dikendalikan dengan disiplin dan etika yang baik. Hubungan natural suami isteri dan anak-anak harus dijadikan keutamaan. Menggunakan alat teknologi ini harus ikut keperluan dan keutamaan.

Jangan ianya digunakan hampir sepanjang masa pada hal-hal yang tidak perlu dan bukan keutamaan. Tanpa kawalan ini amat dibimbangkan amalan salahguna menjadi sebati dan menimbulkan masalah komunikasi suami isteri dan anak-anak dan menyebabkan kedinginan dalam hubungan sesama anggota keluarga terjadi.

Dalam tradisi Islam teknologi selamanya alat ianya bukan matlamat. Matlamat dalam penggunaan teknologi membawa kebaikan kepada pengguna supaya ianya tidak disalahguna. Salahguna boleh menyebabkan akibat buruk terjadi.

Bayangkan salahguna telefon pintar hingga hilang perhatian terhadap suami-isteri dan anak-anak boleh memberi akibat lain pula. Kedinginan hubungan suami isteri adalah bahaya bagi sesuatu keluarga.

Bila kasih sayang tidak wujud lagi dan didikan terhadap anak- anak tidak berlaku ia boleh menyebabkan masalah yang lebih besar dan anak-anak tidak dididik dengan sempurna.

Keluarga Sakinah

Oleh itu sebagai seorang manusia asas adab perlu dibina dengan baik. Adab bagi ahli ilmu bermakna disiplin fikir, disiplin hati dan disiplin amal. Keluarga yang berjaya dan bahagia ialah keluarga yang dilazimkan dengan disiplin samada disiplin dalam menggunakan waktu, disiplin dalam melakukan perhubungan, disiplin dalam mendidik anak-anak supaya suasana pembinaan keluarga terbentuk dengan adab dan akhlak yang baik.

Jika ini terjadi dan dimiliki oleh setiap anggota keluarga bayangan sebuah keluarga sakinah atau bahagia akan terjelma kerana keutamaan dalam keluarga ialah hubungan rapat suami-isteri dan anak-anak dalam suasana natural supaya naluri dan bakat anak-anak dibentuk secara disiplin dan adab dengan ibubapa menjadi contoh terbaik untuk mereka. Kekurangan ini terjadi di kalangan banyak keluarga kita dan menyebabkan masalah lain berbangkit kemudiannya.


Nak Bahagiakan Isteri Bukan Cukup Bulan, Hulur Duit Aje, Tapi Suami Kena Ada Sikap Suka Menolong Dan Memahami

Korang boleh cuba eksperimen ni sendiri pada pasangan masing masing.

Saya pernah hulur beberapa keping not RM50 pada isteri saya dan saya cepat cepat amati senyuman dan ekspresi di wajahnya.

Oh, dia tersenyum. Memang boleh nampak bahagian hujung mulutnya sedikit terangkat. Itu adalah tanda tanda ekspresi wajah ( facial expression) orang yang sedang gembira.

Ok, kali ni saya beralih ke eksperimen kedua. Kali ni saya tak hulur pun not RM50 ke RM100 ke. Saya cuma join dia jaga anak je. Sama sama suap anak, sama sama layan karenah anak dan sama sama bantu si dia jaga anak je.

Kali ni, bukan setakat senyuman biasa je yang terpancar, saya boleh nampak kedutan di hujung matanya sekali ( tanda senyumannya itu bukan dibuat buat ), moodnya pun berubah 180°. Dia punya layanan pada saya pun perghh.. Minta air putih pun dia boleh buatkan Cafe Latte tau.

Kalah layanan hotel 5 bintang!

Rupa-rupanya, untuk buatkan isteri kita bahagia ni bukan cuma cukup bulan, hulur duit. Bukan! Mereka juga perlukan suami yang memahami, menolong dan menyayangi.

Ye betul, memahami, menolong dan menyayangi dengan seikhlas hati!

Taufiq Razif
Masih belajar untuk mencintai


Sukar Nak Pisahkan Anak Dengan Gajet, Ustazah Ini Kongsi Tip Ini.

Anak asyik bermain gajet tentu membimbangkan ibu ayah. Sukar untuk memisahkan anak dengan gajet membuatkan ibu ayah pening kepala memikirkannya.

Nak tahu caranya. Ustazah ini kongsi panduan ini.

Pisahkan anak dari gajet

Mungkin tip ini dapat membantu. Saya kumpulkan disini cara ibu ayah hebat bantu anak mereka agar tidak terikat dengan gajet

1. Anak-anak kena faham tujuan gajet itu diberikan kepada mereka

Gajet adalah untuk PdPR, bukan untuk hiburan. Jika penggunaannya sudah tersasar jauh, anak-anak perlu disedarkan tentang perkara itu. Anak-anak leka dengan gajet sehingga abaikan PdPR, tidur lewat malam kerana bermain game, mengingatkan saya kepada kata-kata seorang ilmuan, manusia akan rosak jika terlalu ta’asub dengan hiburan, melayari Internet tanpa batasan. Gajet ini seperti pisau yang menghiris dan melukai anak-anak kita. Selalulah ibu ayah meminta petunjuk dan hidayah daripada Allah agar anak-anak kita diberikan kesedaran dan rasa tanggungjawab.

2. Selesai PdPR, bina aktiviti bermanfaat untuk anak-anak. Pisahkan mereka daripada gajet dan perbanyakkan komunikasi, cari point penting untuk dibualkan dan wujudkan kemesraan. Tiada apa yang mampu menarik anak-anak untuk bercakap dengan ibu ayah melainkan mereka mendengar ungkapan yang indah, menyenangkan dan baik dari kita. Kurangkan menghukum, mengarah atau terlalu tegas. Jadi seperti kawan bagi anak-anak remaja, bercakap dari hati ke hati.

3. Berjamaah setiap kali waktu solat. Bila solat sendiri-sendiri, adakah kita yakin anak-anak akan laksanakan. Dalam masa 5 hingga 10 minit biar anak-anak depan mata kita solat berjemaah dan latih mereka untuk menyebut kalimah-kalimah toyyibah, zikir pada Allah dan baca surah-surah lazim.

4. Waktu petang ajak anak-anak keluar untuk bersenam, berjoging, main bola dan sebagainya. Sesekali bawa mereka menikmati keindahan alam di tepi pantai, jeram ataupun sungai. Kehidupan anak-anak hari ini sangat berbeza dengan zaman kita dulu, mereka tidak lagi merasai nikmat zaman Kanak-Kanak yang sangat indah dan menyeronokkan.

5. Selepas selesai solat maghrib berjamaah jadikan membaca Al-Quran sebagai rutin satu keluarga sementara menunggu Isyak. Galakkan anak-anak membaca dan menghafaz ketika ini.

6. Tidur awal, bermula pukul 10 hingga 10.30 malam. Anak-anak yang ketagihan gajet akan berjaga hingga pagi untuk bermain game. Ibu ayah yang saya kasihi.. Anak-anak kita bakal pemimpin masa hadapan, jika zaman remaja mereka dicorakkan dengan habit yang bertentangan dengan fitrah, kemungkinan besar ia memberi kesan negatif kepada anak-anak ini bila mereka dewasa nanti.

Jarakkan anak-anak dari gajet, penuhi hidupnya dengan penuh bermakna.

Sumber: Aminah Mat Yusoff


Ibu-Ibu Nak Feature Wall Ala Wainscoting, DIY Sendiri Dengan Bajet RM50. Idea Yang Superb, Jom Try!

Sesebuah kediaman pasti akan ada Feature wall, satu ruang dinding yang ingin diserlahkan penampilannya. Ada sesetengah pemilik rumah menggunakan warna cat tetapi ada juga yang menampal hiasan atau bahan seni yang  sesuai, menarik lagi kreatif.

Hari raya lepas bajet banyak burst. So aku terpaksa la deco umah ala kadar. Bagi yang baru nak duduk rumah baru, tak banyak deco atau perabot boleh cuba buat ni kat ruang tamu.

Asalnya dinding memang kosong tak letak apa-apa. Frame pun nak beli bajet dalam beratus juga. Last-last aku beli set roller kit (brush, roller & masking tape) dalam RM20 kat kedai Mr.DIY & cat nippon rm29.90 (1 liter) dan inilah hasilnya. Dinding ala-ala corak wainscoting idaman. Tak payah beli frame gambar banyak-banyak sudah nampak penuh rumah.

Bahan-bahan
1. Gunakan masking tape utk buat bentuk square/frame.

2. Mulakan dari frame kiri dan kanan dulu, last baru frame yang tengah supaya nampak seimbang.
3. Pastikan jarak tiap bucu square dalam 1 kaki.
4. Bila frame dah siap lukis pakai tape, boleh la cat macam biasa.

5. Bila sudah siap cat, biarkan sampai cat kering.
6. Bukak balik masking tape yang korang buat tu then settle. Cuma kena touch sikit pada bucu-bucu frame tu jelah pakai cat. Then siap!

Buat ni tak sampai pun setengah hari. Jadi, ibu-ibu tak perlu lagi nak pening kepala beli wallpaper. Dapat jimat kos dan cara buat pun mudah sahaja kan. Jom cuba nanti!


“Ayah, Sakit. Abang Nak Tidur Kat Riba Ayah”. Sebak Baca Luahan Bapa Ini

Setiap ibu bapa tentu sayang kepada anak. Namun jika seorang ayah bersikap garang tegas tentu ada sebabnya. Hakikatnya semua itu adalah untuk membentuk jati diri dalam diri anak supaya apabila dewasa nanti mampu berdikari untuk menghadapi masa hadapan yang penuh cabaran.

Walaupun perkongsian ini telah dipaparkan pada pertengahan tahun ini, namun pengisian yang disampaikan begitu tersirat buat mereka yang bergelar bapa.

Sesungguhnya, bukan mudah untuk mendidik anak dalam dunia yang penuh cabaran ini. Ikuti perkongsian cikgu ini.

“Ayah. Sakit. Abang nak tidur kat riba ayah,” kata Arshad Arumi malam tadi. Aku lipat sweater dia dan suruh dia baring. Aku dah tak ingat bila kali terakhir dia minta nak baring atas peha aku. Agaknya masa umur dia 3-4 tahun kot.

Arshad kalau sakit demam, dia takkan mengadu kat aku. Dia hanya mengadu dekat ibu dia sahaja. Dia tahu, bila dia mengadu dia kena marah. Dengan ibu dengan atuk dia baru dia dapat bermanja-manja dan mengada-ngada.

Dia anak sulung. Sedikit manja. Kadang luka sedikit tangisan macam putus kaki depan ibu dia. Bila datang aku memang kena jerkah. “Alah. Luka sikit macam putus jari! Dah, senyap!”

Begitulah biasanya. Terus diam raungan menggila. Tinggal esakan dan air mata sahaja.

Sebab itu Arshad kalau nak apa-apa dia tak pernah minta dengan aku. Dia dilatih berdikari. Pihak sekolah buat lawatan pun dia pecah tabung dia nak join sama lawatan tu.

Duduk di celah kerusi mengira duit yang orang bagi kat dia. Hari tu duit dia tak cukup rm4, dia pergi jumpa atuk dia dan cakap,

“Atuk. Abang nak duit RM4 boleh tak? Duit abang nak pergi lawatan tak cukup RM4 sahaja lagi.”

Atuk dia cerita kat isteri aku. Isteri aku cerita kat aku. Rasa nak menitik air mata anak sulung punya cara dah macam anak yatim.

Basikal dia kena curi, duit dia dah tak ada. Maka dia cakap,

“Nanti raya abang nak simpan duit raya buat beli basikal.”

Dia kalau rasa nak ke kedai beli apa-apa, dia akan pujuk adik dia ajak aku. Dia takkan bagitahu sendiri. Padahal nak beli Kinder Buenos je kot.  Begitulah biasanya. Tapi aku pun tak adalah kejam sangat. Duit lawatan dia bayar tu, aku ganti balik dalam tabung dia.

Basikal dia hilang baru dua minggu, aku beli basikal lajak yang mahal terus untuk dia. Yang selalu dia tengok dalam youtube, yang selalu dia cerita dengan adik dia yang berumur 5 tahun itu. Gembira dia bukan kepalang bila sesekali aku bagi sesuatu.

WAHAI ANAKKU, ADA SEBAB AYAH GARANG DAN TEGAS!

Arshad anak sulung. Lelaki pula. Dari kecil aku tak ajar sangat memanja-manja. Aku selalu pesan,

“Abang. Bukan semua yang abang nak abang akan dapat. Bukan semua permintaan abang ayah akan tunaikan. Nak sesuatu, usaha sendiri. Kena jaga adik-adik.”

Dia jenis pegang kata-kata aku dan patuh. Dia hanya minta duit sekolah je dengan aku. Aku pesan kat dia seawal hari pertama persekolahan, di sekolah aku ini cikgu. Bukan ayahnya.

Maka suatu hari duit dia habis. Aku yang lupa beri. Dia datang ke kantin saat aku tengah minum dengan kawan-kawan dan cakap,

“Cikgu. Duit saya habis.”  Pelik kawan-kawan aku anak sendiri panggil ayah dia cikgu. Budak darjah satu kot. Bukan budak besar.

Bilik guru dan tempat makan guru itu tempat larangan bagi dia. Dia tak pernah merasa makanan guru. Dia makan sama dengan murid lain makan, bahkan jika dia buat salah, dia kena hukum dengan aku sama macam aku hukum murid lain.

Tegas sangatkah aku?

Abang, mungkin ayah agak tegas. Mungkin sedikit garang. Namun itu sebagai persiapan.

Ayah takkan selalu ada untuk melindungi kamu. Kamu perlu dididik untuk menjaga diri sendiri dan adik-adik saat ayah tiada lagi di dunia ini.

Dunia ini kejam. Ayah tak nak kau tunduk dan mengalah. Kau kena bangkit dengan gaya anak jantan. Kau kena terus redah dengan semangat mempertahankan adik-adik dan maruah diri.

Hidup kita bukan untuk meraih simpati. Hidup kita bukan untuk dipijak dan dihina. Kau anak sulung. Maka kau punya tanggungjawab besar suatu hari nanti, bang.

Saat ayah dan ibu dikambus bumi, saat itu segalanya akan kau pikul dengan tabah dan berani. Setabah dan sekuat ayah melatih kamu hari ini.

Ya benar abang. Ayah mungkin agak garang. Namun ayah tidak pernah mendidik dengan sentuhan. Jauh sekali menggunakan kekerasan. Hanya ketegasan.

Walau selalu tegas dan keras, itu bukan petanda benci. Tidurmu ayah selimutkan. Makanmu kali ini ayah yang suapkan. Tangan kanannya kena cucuk, dia berusaha keras makan dengan sudu guna tangan kiri.

“Kul biyamini,” kata aku padanya.

Dia faham. Maka tangan kanan yang sakit itu cuba dia guna sehingga jatuh sudu dan berterabur nasi dan lauk.

Saat itu tiada lagi didikan tegas. Aku yang suap sendiri dan belai rambutnya. Dia tidak lagi takut mengadu sakit, dia tahu aku akan gosok dan urut kali ini.

Namun untuk menangis meraung depan aku dia masih tidak berani. Baguslah begitu. Masih kental dan tabah semangat dia.

Semoga kau membesar menjadi insan yang berguna dan berjasa anakanda. Doa ayah sentiasa bersama.

Sembuh pantas my soljer!


Patut Maintain Macam Anak Dara, Ibu Anak 7 Ni Ada Rahsia Tersendiri Kekal Langsing!

Siapa sangka, dari wajah dan penampilan seakan anak gadis yang belum berumahtangga, tetapi rupanya sudah bergelar ibu kepada 7 orang cahaya mata!

Berkahwin sejak berusia 16 tahun, Noriza Tul Akma Abdullah yang kini berusia 32 tahun mengakui berkahwin awal bersama pasangannya, Muhamad Izzhar Bin Abdullah, 34 tahun memang keputusannya sendiri bukan daripada paksaan mana-mana pihak.

“Saya berkahwin dengan kerelaan sendiri, bukan atas paksaan keluarga atau dijodohkan oleh mereka.

“Kiranya, saya dan suami memang nak menghalalkan hubungan kami dengan perkahwinan.” katanya.

Bukan mudah untuk seorang ibu lebih-lebih lagi yang sudah beranak 7 untuk ‘pasang badan’, tetapi tidak bagi wanita ini ada cara tersendiri untuk kekalkan berat badan.

“Saya amalkan calories deficit untuk bantu penurunan berat badan, sentiasa jaga dan elakkan berat naik terlalu banyak. Saya juga ada ada amalkan supplement untuk kesihatan” jelasnya.

Ditanya apakah dorongan untuk kekalkan badan langsing seperti kini, Akma akui semua ini dilakukan atas motivasi sendiri dan suami juga banyak bagi sokongan.

Tambahan, Akma juga turut menitipkan pesan kepada anak muda masa kini yang berniat untuk kahwin awal untuk pastikan betul-betul bersedia kerana tak mudah sebenarnya kahwin awal.

“Bagi yang ada perancangan kahwin awal, saya nasihatkan jangan terburu-buru melainkan sudah benar-benar bersedia memikul tanggungjawab sebagai suami dan isteri.

“Ia kerana perkahwinan bukan perkara mudah malah kelangsungan hubungan suami isteri menuntut tolak ansur serta kesabaran tinggi,” katanya.

Sumber : Noriza Tul Akma Binti Abdullah


“Mak Dah Tak Kuat…” – Anak Pilu Dengar Rayuan Ibu Tidak Mahu Sambung Rawatan Kemoterapi

Kanser atau digelar sebagai “silent killer” adalah penyakit paling kejam di dunia. Sesiapa sahaja boleh menghidap kanser, baik tua mahupun muda. Lebih mengejutkan apabila seorang yang aktif dan jarang sakit boleh menjadi mangsa kanser juga.

Seorang pengguna TikTok yang dikenali sebagai Aliza (@akakwangii) telah berkongsi perjalanan ibunya yang baru didiagnos menghidap kanser usus tahap 4 pada bulan Jun yang lalu.

Video terbaharu yang dimuatnaik olehnya memaparkan rakaman suara (voice note) ibunya di aplikasi WhatsApp di mana dia merayu kepada anaknya untuk menghentikan rawatan kemoterapi.

Semakin meningkat usia, banyak penyakit yang boleh dihinggapi tetapi dalam kes ini, ibu si pengguna TikTok dikatakan warga emas yang aktif dan jarang jatuh sakit.

“Ibu saya sebelum ini sangat aktif, nak tengok dia demam pun susah. Masa kena Covid-19 pun sihat, tak ada gejala. Ibu suka berdikari, jadi dia tinggal seorang diri. Sejarah kesihatan pun okay, tak ada kencing manis dan darah tinggi terkawal.

Hinggalah pada awal pagi 29 Jun lalu, waktu nak ambil wuduk untuk solat Subuh, ibu terasa sakit perut. Dia kata macam nak buang air besar dan sakit berlarutan sampai tengah hari. Jadi adik hantarkan ibu ke klinik. Doktor kata kemungkinan gastrik. Kalau sakit tak berkurang bawa ke hospital” ujar TikTokers itu.

Dikatakan pada malam itu, sakit ibunya tidak berkurangan. Aliza membuat keputusan untuk bergegas ke Hospital Sultan Ibrahim (HSI). Doktor membuat pemeriksaan dan dimaklumkan bahawa kanser di dalam perut ibunya telah pecah dan kuman sudah merebak. Kanser itu adalah tahap 4.

Seperti pesakit kanser yang lain, ibunya perlu menjalani rawatan kemoterapi selama enam bulan. Fasa pertama adalah pada 8 September yang lalu. Sememangnya situasi ini sangat mencabar bukan sahaja buat ibu mereka yang warga emas itu, malah Aliza dan adik beradiknya.

“Dia faham penerangan doktor, tapi bila dah lalui, dia tak tahan dan merayu-rayu nak berhenti. Saya yang jaga ibu sekarang, memang tak sanggup dengar dia merayu setiap hari. Puas saya pujuk, tapi ibu macam tak mahu teruskan. Itu yang dia hantar voice note dekat adik saya, merayu perkara yang sama. Voice note itu dihantar empat hari selepas kemoterapi pertama. Orang lain yang dengar pun sedih, apatah lagi kami sebagai anak-anaknya. Dulu ibu susah nak sakit, kali ini, memang dia ‘kalah’” jelas Aliza.

Kini, ibu Aliza masih menjalani rawatan kemoterapi. Semoga dedikasi dan kasih sayang Aliza terhadap ibunya dapat memberi manfaat dan inspirasi kepada para pembaca. Semoga Aliza dan seluruh keluarganya dapat tabahkan diri. Kami dari Keluarga mendoakan yang terbaik untuk anda.


“Don’t Be Hard On Yourself, Get Back Up”, Tak Sempurna Di Mata Sendiri Tapi Sempurna Di Mata Anak

Anak – anak merupakan satu amanah dan tanggungjawab yang besar bagi setiap ibu bapa. Ibu bapa memainkan peranan penting dalam mendidik anak untuk membesar menjadi anak yang sihat dan bijak pada masa akan datang.

Kenapa penting sangat membesarkan anak yang bijak dan berbudi bahasa? Ini adalah kerana anak melambangkan didikan ibu bapa apabila mereka berada di sekolah ataupun diluar bersama masyarakat.

Sebagai ibu bapa, mama dan papa perlu pertimbangkan bahawa anak-anak mempunyai keunikan mereka sendiri dan harus sabar dengan setiap dugaan.

Ini akan menyebabkan kematangan emosi antara ibu bapa dan anak-anak dan seterusnya melahirkan sebuah keluarga yang harmoni dan dihormati.

“Hanya ibu yang mengerti segalanya tentang anaknya & ibu juga memainkan pelbagai peranan untuk anak-anak. Ibu la sahabat, guru, pelindung adakala menjadi bapa kepada si anak.

“Ibu sentiasa mahukan & berikan yang terbaik untuk anak-anak but mothers! Don’t be hard on yourself atau kita rasa kita gagal kite down, get back up, a support that you can trust and always follow your instincts and don’t be too judgemental on yourselves.” Kata Intan Salleh menerusi perkongsian postingnya di Instagram.

Menurut Intan Salleh juga, tiada ibu yang sempurna tetapi para ibu harus ingat bahawa para ibu sempurna di mata anak – anak mereka.

Intan juga sangat sayangkan anak – anak mereka dan disebabkan itu Intan hanya memberikan makanan terbaik sahaja untuk anaknya agar anaknya membesar dengan sihat dan sukar untuk dijangkiti penyakit.

Untuk rekod, Intan Liana adalah bekas isteri pemuzik Ude atau nama sebenar, Muhammad Radzi Abdul Wahid, yang sebelum ini pernah menarik perhatian ramai dengan kisah pergolakan rumah tangga mereka pada 2017. Intan yang bercerai dengan Ude pada 2018, sempat bermadu dengan pelakon, Izreen Azminda.

Baca artikel menarik lain di sini:


Tanda-tanda Telefon Sudah ‘Masuk’ Dalam Hati, Lelaki Ni Senaraikan 14 Tanda. Cuba Check Pada Diri Anda & Keluarga!

Penggunaan telefon pintar ketika ini sudah dianggap sebagai keperluan dan bukan lagi memenuhi kehendak semata-mata. Ini kerana telefon bukan sahaja menjadi medium komunikasi sebaliknya menjadi tempat untuk mengetahui maklumat semasa, membuat tugasan harian selain digunakan oleh anak-anak kita semasa sesi pembelajaran PdPR.

Pun begitu, apa yang membimbangkan kita hari ini sama ada sedar atau tidak, adanya sebahagian antara kita yang terlalu obses terhadap telefon. Menjadikan dunia mereka adalah bersama telefon dan hingga menyebabkan tidak mengendahkan orang di sekeliling.

Mengetahui lanjut, tanda-tanda hati sudah ‘dikuasai’ telefon, lelaki ini menyenaraikan 14 tingkah laku dan cuba kita lihat adakah ianya ada dalam diri kita dan anak-anak kita. Ini perkongsiannya.

Tanda-tanda phone sudah masuk dalam hati adalah:


Raih Hasil Seberat 5 KG, Agong & Raja Permaisuri Rupanya Ada Bakat Terpendam Memancing Ikan!

Menjadi satu kepuasan bila turun memancing, akan peroleh hasil ikan tak kira jenis apa  mahupun berat. Siapa sangka, sebenarnya Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong, Tunku Azizah Aminah Maimunah Iskandariah mempunyai bakat terpendam dalam aktiviti ini.

Perkara itu dikongsikan di laman Facebook rasmi Istana Negara yang memaparkan Baginda berdua berkenan berangkat melakukan aktiviti rekreasi memancing di kolam pancing Afprow 3, Templer Saujana Rawang, Selangor petang semalam.

Turut berangkat bersama, paduka anakanda Seri Paduka Baginda Tengku Arif Bendahara Tengku Muhammad Iskandar Ri’ayatuddin Shah, Tengku Puteri Raja Tengku Puteri Ilisha Ameera dan Tengku Puteri Raja Tengku Puteri Ilyana.

Dalam hantaran berkenaan, Istana Negara memaklumkan Seri Paduka Baginda berjaya mendapatkan seekor ikan Siakap Merah dan Jenahak.

“Semasa aktiviti memancing tersebut, Seri Paduka Baginda Yang di-Pertuan Agong berjaya menaikkan seekor ikan Siakap Merah dan seekor ikan Jenahak seberat 2.5 kilogram seekor,” katanya dalam kenyataan.

Selain itu, Seri Paduka Baginda juga berkenaan meluangkan masa menyantuni dan beramah mesra dengan pengunjung dan para pemancing yang berada di kolam tersebut.

Seterusnya, Seri Paduka Baginda berdua berkenan bersantap di sebuah restoran berdekatan bersama pengunjung.


Ustaz Pesan Buat Ini Untuk Pasangan Jika Nak Rezeki Melimpah Ruah.

Rezeki yang melimpah ruah idaman semua orang. Kita tentunya inginkan ia berlaku dalam kehidupan keluarga kita.

Namun nak menjemput rezeki ni ada caranya.  Ikuti bagaimana suami nak murah rezeki.

Ikuti perkongsian ini.

Semasa dengar kuliah Maghrib beberapa hari lepas, Ustaz tersebut berpesan kepada kami semua,

Wahai suami-suami, kalau nak murah rezeki, buat ini:

1. Jika isteri dah siapkan minuman, makanan, hidang dah atas meja, kemudian beliau menjemput kita makan, kita pula sibuk dengan
telefon, sibuk hal lain lagi, lalu biarkan ia sejuk, maka lambatlah rezeki masuk.

2. Jika pulang sahaja ke rumah, tiba-tiba anak-anak menerpa, cakap ayah nak itu ayah nak ini, pergi duduk. Cakap seorang demi seorang,
cium dahi mereka walau kita tak mampu nak lunaskan setiap satunya, tak boleh marah, tak boleh herdik.
Sabar dan santun dengan anak-anak akan memurahkan rezeki seisi rumah. Allah suka orang yang sabar dengan si kecil yang tidak ada dosa..

3. Bangun pagi, jika tidak kejutkan pasangan, kita sahaja yang bersiap dan biarkan isteri masih berdengkur, juga boleh mengurangkan
rezeki rumah tangga. Mulalah sana tak cukup, sini rasa nak marah dan sebagainya.
Waktu pagi adalah masa terbaik untuk sama-sama bangkit dan bersyukur kerana masih hidup. Saling kejut dan minta bangun, adalah
perbuatan baik menjemput rezeki masuk.

4. Banyak-banyak bergurau dari marah. Tengok balik dalam rumah tangga semua. Banyak jenaka atau banyak sedih. Jika banyaknya
ketawa, senyum dah gembira, itu tanda rezeki mahu masuk ke dalam rumah kita.

Namun jika orang di dalam rumah itu sering marah, sering tak suka itu ini, sering hatinya tak bahagia, mana ada makhluk mahu bertandang, termasuklah rezeki.
Begitulah.
5. Usaha untuk beri wang belanja kepada isteri walau gaji kita masih kecil. Mula dengan RM10, RM50, letak dalam purse mereka. Biarkan ia berputik seperti cinta yang dulunya kecil hari ini sudah beranak.

6. Zaman ini memang era orang perempuan gajinya lebih besar, namun usaha memberi nafkah itu adalah pintu kepada banyaknya lorong rezeki.

Semoga bermanfaat kawan-kawan.

Lagi petua nak dilimpahkan rezeki, jika suami berikan HIBAH / hadiah buat isteri. Lagi berjela-jela doa isteri dan anak-anak untuk keberkatan hidup dan rezeki suami dan bapanya Tak percaya, cuba buat.

Kredit: Khairul Hakimin Muhammad


Pendarahan Selepas Putus Haid Adalah Tanda Kanser? Ini Pandangan Doktor Yang Setiap Wanita Kena Alert!

Ramai wanita mengadu bahawa mereka didatangi haid semula setelah putus haid beberapa tahun. Apabila mereka mengadu kepada suami, mungkin ramai yang pandang ringan, kerana persepsi ramai mengatakan normal haid datang semula setelah pencen.

Malah pernah dibincangkan dalam kitab pengajian agama pun banyak kali ditekankan bahawa keluar darah semacam haid itu normal walaupun sudah menopos.

Namun jika sekiranya persoalan diajukan kepada para doktor, semua akan menjawab, wajib buat pemeriksaan lanjut. Ahli perubatan akan mempersoalkan adakah wanita yang disahkan putus haid ini akan kembali haid semula? Ianya sesuatu yang agak mustahil kerana fisiologi seorang wanita yang putus haid akan kurang hormon kewanitaannya dan proses pengeluaran darah haid akan terhenti. Jika keuar apa-apa darah selepas menopos akan dikira sebagai darah yang perlu dikenalpasti puncanya. Jangan dipandang enteng isu ini.

Terdapat dua pandangan dalam ilmu perubatan mengenai tempoh masa yang mengesahkan bahawa seseorang wanita telah putus haid atau sebaliknya. Pendapat yang pertama adalah tempoh masa enam bulan ketiadaan kitaran haid boleh dilabelkan sebagai menopos. Manakala pendapat kedua menyatakan tempoh masa selepas satu tahun dari haid yang terakhir.

Saya mengambil pendapat kedua kerana keyakinan yang tinggi bahawa kilang telur wanita akan mengalami kepupusan telur dalam tempoh tersebut. Ia juga suatu tempoh yang cukup selesa beserta dengan beberapa tanda fizikal dan mental yang akan dialami oleh seseorang wanita.

Kajian telah dijalankan bagi melihat bilakah umur yang biasanya seseorang wanita putus haid. Jadual dibawah menunjukkan umur kebanyakan wanita putus haid. Peratus ini hasil dari kajian ke atas wanita dipelbagai benua dan geografi.

Umur Putus Haid
(% wanita)
35—40 tahun
11.87%
40—45 tahun
25.97%
45—50 tahun
41.03%
50—55 tahun
14.58%
Sebelum 35 atau selepas 55 tahun
6.54%
Bagi wanita yang putus haid kurang dari 40 tahun diistilahkan sebagai Putus Haid Pra-matang (Premature Menopause)

Dari pembahagian di atas, majoriti umur putus haid bagi seseorang wanita adalah diantara 45 hingga 55 tahun. Tetapi median umur (Kebanyakan) putus haid adalah 52.4 tahun. Tidak dinafikan bahawa umur ini bergantung kepada faktor persekitaran dan iklim, sistem tubuh badan dan keturunan seseorang wanita berkenaan.

Dalam keadaan biasa seseorang wanita berusia yang telah putus haid tidak akan mengalami haid kali kedua dalam hidupnya. Kajian menyatakan hanya 5% wanita akan mengalami perdarahan yang seakan-akan haid setelah putus haid. Jika seseorang wanita yang telah putus haid mengalami perdarahan, ia dikira darah penyakit dan perlu diketahui punca-puncanya melalui siasatan lanjut. Perdarahan ini biasanya tidak tetap hari dan tidak mengikut kitaran bulan yang biasa. Ada kalanya darah yang keluar sedikit dan ada yang banyak sehingga memudaratkan.

Darah penyakit ini berpunca dari beberapa sebab seperti dibawah:
1. Masalah pembekuan darah seperti hemophilia atau jangkitan kuman.
2. Wanita yang mengambil pil hormon atau ubat tradisional tertentu. Bahan yang terdapat dalam ubatan herba mungkin mengandungi hormon tersembunyi atau terproses secara semulajadi.
3. Pengencutan vagina (Vagina Atropy) dan pangkal rahim kering menyebabkan senang terluka apabila bersenggama.
4. Pembengkakan rahim (Radang) tanpa sebab yang diketahui secara jelas. Mungkin perubahan tindakbalas badan dan hormon atau jangkitan kuman.
5. Perdarahan berpunca dari kanser Rahim, kanser pangkal rahim atau kanser Ovari (Kilang Telur).
6. Terdapat ketulan (polyps) di dalam rahim atau pangkal rahim. Apabila diganggu semasa hubungan intim bersama suami, perdarahan boleh meletus.

Perkara yang paling membimbangkan para pakar perubatan mengenai masalah perdarahan selepas putus haid ini adalah Kanser. Lima hingga 10% perdarahan selepas putus haid adalah berpunca dari Kanser Rahim. Kajian perlu dijalankan oleh pakar perubatan bagi mengetahui kanser rahim ini. Antara ujian yang boleh dijalankan adalah dengan kaedah Ultra Sound sistem peranakan dan melakukan pensampelan peranakan wanita. Melalui kaedah ini pakar perubatan dapat mengetahui secara asas masalah yang dihadapi oleh seseorang wanita.

Oleh yang demikian, doktor akan meletakkan diagnosa awalan kanser rahim kepada sesiapa sahaja wanita yang didatangi darah selepas putusnya haid (menopos). Pemeriksaan lanjut wajib dijalankan bagi mempastikan perdarahan itu bukan berpunca dari kanser atau sebaliknya. Setiap dari kita berhak untuk mendapatkan maklumat kesahihan dan pengesanan penyakit tersebut agar kita boleh bertindak cepat. Jika dibiarkan tanpa kecaknaan dari kita, diri kita sendiri akan menanggung derita.

Silalah datang ke klinik atau hospital untuk menjalani pemeriksaan.

Sekian nasihat dari suhazeli.com
Fb.Com/drsuhazeli
20.11.2018
Kuala Berang

Sumber: FB Dr Suhazeli Abdullah


Kulit Wajah Mulus Guna 2 Bahan Ni Je. Sempoi Sangat!

Mungkin ada di antara wanita di luar sana sering tertanya-tanya, perlukah saya menggunakan skrub wajah? Sedangkan saya telah menggunakan pelbagai produk kecantikan kulit.

Jawapannya Ya! Membersih wajah semata-mata walau pun setiap hari tidak cukup untuk menanggalkan sel kulit mati dan kotoran yang meresap jauh ke dalam kulit. Bila ini dibiarkan dalam jangka masa yang lama akhirnya wajah akan kelihatan kusam dan timbulnya blackheads dan sebagainya.

Oleh itu, terdapat beberapa sebab mengapa perlu menggunakan skrub. Skrub berkesan untuk menanggalkan sel-sel kulit mati, meremajakan kulit serta menjadikan kulit wajah sentiasa bersih dan sihat. Apabila kerap menggunakannya, kulit menjadi lebih licin dan cerah. Pun begitu mestilah dengan pemakaian yang betul dan teratur iaitu sekurang-kurangnya seminggu sekali.

Jika anda tidak mahu membeli atau menggunakan produk skrub yang ada di pasaran, anda juga boleh membuatnya sendiri dengan bahan yang cukup ringkas dengan modal yang kecil.  Hanya 2 bahan diperlukan sebagaimana yang sering diamalkan oleh Puan Noorsilawaty atau lebih mesra membahasakan dirinya Kak She.

Ikuti perkongsian Kak She via Sihat Cara Bajet (Tips & Petua Sihat Cantik)

“Kak She selalu cakap scrub, scrub, scrub.Tau tak kenapa mesti scrub? Sebab scrub ni salah satu regim penting untuk kulit yang cantik dan sihat.Scrub ni akan buang sel-sel kulit mati yang bertepek punca jerawat dan kulit kusam. Haaa yang kulit kusam tu, kalau nak bersih mesti mulakan langkah pertama dengan scrub kulit secara rutin.”– Noorsilawaty Zulkefli She

Apa yang di perlukan hanyalah

1. Lemon
2. Soda Bikarbonat

Caranya:

2. Kemudian perahkan anggaran 1 atau 2 sudu besar lemon. (Jangan tergezut pulak tengok dia berbuih-buih macam asid)

3. Kemudian, apa yang perlu di buat hanyalah, ambik campuran tersebut dan sapu di wajah. Usap secara memutar.

4. Tu yang kat hidung, tenyeh lebih sikit biar hilang bintik hitam dengan bintik putih.

5. Dah siap bolehlah cuci bersih dengan air.

Kesannya setelah menggunakan skrub ini akan rasa bersih, licin dan glowy gitu.

PERINGATAN!

Skrub  ni tak boleh guna hari-hari. Cuma amal seminggu sekali atau dua kali bagi kulit berminyak. Manakala untuk anda yang berkulit kering dan kombinasi seeloknya dua minggu sekali.

sumber : Noorsilawaty Zulkefli She


4 Tahun Menanti Zuriat, Setahun Allah Bagi Pinjam, Ibu Kongsi Kronologi Anak Meninggal Dunia Asbab Tidur Meniarap

Hati ibu mana yang tidak meruntun jiwa, cahayamata yang ditunggu sekian lama meninggalkan kita terlebih dahulu.

Lebih sebak apabila hanya diberi peluang hanya setahun sahaja untuk mengecapi bahagia bersama cahayamata.

Namum kita sebagai hambaNya tiada punya daya untuk menghalang, pasra dan redha apa yang berlaku sebagaimana tuntutan agama akan membuatkan hati tenang.

Selamat berehat sayang mamayah dari dunia yang kejam. Walaupun perit terpaksa mamayah lalui kerana Allah takkan menguji hambaNya di luar kemampuan mereka. Berat sungguh ujianMu Ya Allah. 4tahun mamayah tunggu awak tapi Allah bagi pinjam setahun je untuk kami menumpang kasih, merasai pengalaman menjadi mamayah. Terima kasih nak untuk setahun bersama kenangan kita. Ramai yang tertanya2 apa sebenarnya yang terjadi pada harith.

KRONOLOGI KEMATIAN ADIK  HARITH ASBAB TIDUR MENIARAP

20 oktober 2022
Masa ni mama shift pagi (7am-2pm). So, 6.30am mama serahkan harith ke pengasuh seperti biasa. Sebelum keluar rumah tukar pampers ape sume lepastu letak harith dalam carseat. Masa ni memang die dah berjaga, dalam carseat pun berjaga. Die tak sambung tidur balik.
.
9.54am mama whatsapp pengasuh tanya keadaan harith macam mana. 11.04am pengasuh reply “harith tidoq, tadi berjaga lama, hee”. Pukul 11.59am ada nombor tak dikenali call dan die beritahu nama mama serta mengatakan anak mama nama muhammad harith ada kat kecemasan, diminta untuk turun sekarang. Masa tu mama tak tahu ape yang berlaku dan mama terus call ayah minta datang cepat. Mujur ayah angkat call sebab ayah tengah tido sebab kerja malam time tu.
.
Sampai dekat rhesus mama tengok harith dah terbaring atas stretcher sambil dikerumuni oleh doktor2 dalam keadaan mata terpejam. Mama sangat buntu dan terkejut dengan apa yang terjadi sebab pagi tadi mama hantar ke pengasuh ok je. Hampir 20min doktor2 cuba selamatkan harith. Alhamdulillah nadi harith kembali berdegup tapi tiada respon dari harith. Masa ni ventilator dan wad tak sesuai untuk paeds jadi kene transfer ke PPUM utk warded dan ventilator support yang sesuai untuk harith. Masa ni mama tak nak jumpa pengsuh lagi takut mama tak dapat kawal perasaan mama jadi mama pilih untuk berdiam diri dulu. Bagi husbnd yang jumpa pengasuh dan tanya kejadian sebenar.
.
Menurut apa yang diceritakan oleh pengasuh, lepas mama hantar tu dalam 6.40am suami pengasuh bagi susu dan main2 seperti biasa. Manakala anak2 pengasuh seramai 4orang tidur diruang tamu bersama2 dengan harith waktu itu. Pukul 9.30am harith menunjukkan tanda2 sudah mengantuk dan mahu tidur jadi suami pengasuh bagi susu. Susu yang diminum tak habis pun diminum lepastu harith lepaskan botol dan terlena. Dalam pukul 10lebih anak2 pengasuh yang tidur diruang tamu sudah mula bangun dan membuka TV. Suami pengasuh berpesan “ jangan bising nanti harith bangun”. Mungkin disebabkan bunyi bising jadi harith tersedar dari tidur. Masa ni suami pengasuh yang take over menjaga harith sebab pengasuh pening kepala kerana hamil 2bulan jadi pengasuh tidur dibilik.
.
Suami pengasuh bawak harith masuk ke bilik dan tidur bersama2nya sekali. Baki susu yang tidak dihabiskan diberi sekali lagi dan harith pun tertidur. Katil quen, rapat di dinding dan diletakkan bantal disebelah dinding supaya kepala harith tak terkena dinding. Disebelah harith ada pengasuh dan suami pengasuh yang tidor bersama2 di didalam bilik. Dalam 11 lebih suami pengasuh tersedar dan ingin mengejutkan harith kerana sudah tiba waktu makannya. Sewaktu nak kejutkan harith yang tengah tido meniarap suami pengasuh nampak muka harith dah biru dan lembik. Mereka terus bergegas ke klinik putra perdana. Sampai disana, doktor yang bertugas berkata die tiada alat yang mencukupi dan diminta terus dibawa ke hospital. Suami pengasuh meminta doktor untuk panggilkan ambulan tetapi doktor cakap ambulan lambat sampai jadi kena segera ke hospital. Dengan handphone dan wallet tertinggal dirumah serta rumah yang tidak berkunci mereka bergegas ke hospital yang berhampiran. Bila mama tanya kenapa tak call mama bagitau yang harith tak sedar kat rumah. Dia cakap mase tu panik tak tau nak buat apa dan mereka terfikir klinik je paling dekat dan handphone suami tertinggal di rumah, handphone pengasuh tiada bateri.
.
Doktor buat MRI tiada pendarahan. Buat xray pun clear takde tanda2 tersedak susu. Kalau nak kata harith sakit dia sihat je sewaktu hantar ke pengasuh. 15hb sampai 17hb tu memang die ade batuk dan terima rawatan. Tapi 17hb tu die dah ok, takde batuk2 dah. Nak kata punca tido meniarap pun mustahil sebab budak setahun kepala dah cukup kuat untuk alihkn muka kalau lemas.
.
Begitulah kronologi kisah tersebut. Kalau ade yang bertanya pengasuh ni jaga macam mana ok ke tak. Bagi saya memang die ambil sambil lewa tapi mase tu kte fikir husnusdzhon je la, tak nak buruk sangka dan tak nak jadi parent yang cerewet. Tapi bila dah macam ni saya rasa terkilan sangat. Pernah datang ambil anak dengan tak mandi lagi. Waktu tu saya kursus (8am – 5pm) tapi sebab habis awal jadi saya terus ke rumah pengasuh pada jam 2.30pm dan saya tak maklumkan pada beliau. Sesampainya saya disana die terkejut dengan kehadiran saya dan mengatakan harith belum mandi lagi. Masa tu saya rasa nak marah sangat dan cerita dengan husband. Takpelah kite bertolak ansur dan nasihat jangan buat macam tu lagi sebab kte nak didik anak jaga kebersihan dari kecil lagi. Saya akan bekalkan baju extra jika kotor terkena makanan ke apa.
.
Kes kedua dahi harith bergaris panjang. Bila tanya, dia cakap kena bath tub. Macam tak logik kena bath tub sampai bergaris macam tu.
.
Kes ketiga bibir lebam. Bila tanya kenapa die cakap harith gigit remote tv dengan mainan kuat sangat. Logik ke? Bila kita bagitau semua ni harapnya die lebih berhati2 lah jaga anak asuhan.
.
Andai ada yang berkata “sebab ni lah aku berhenti kerja”. Ketahuilah bahawa semua ibu mempunyai perasaan begitu tetapi apakan daya kita punya kasut lain2.
.
Buat ibu bapa diluar sana jadikan kisah kami sebagai iktibar. Buat pengasuh pula jalankan amanah yang diberi dengan sebaiknya. Jika rasa tak mampu nak jaga ke apa berterus terang sahaja dengan parent.
.
Terima kasih buat semua yang mendoakan untuk kesembuhan harith. Tetapi Allah lebih sayangkan harith. Damailah anakku disana. Bermain dengan riang di taman syurga.
#muhammadharith
#bintangsyurga
#Jumaat 28 oktober 2022@11.44am
•••••••••••••••
Edited:
Pengasuh mempunyai 4org anak sendiri dan harith seorang sahaja anak asuhan waktu itu. 4orang anaknya dalam lingkungan 8tahun hingga 3tahun. Pengasuh tidur di bilik kerana alami alahan (pregnant 2bln). Jadi suami take over dan menurut ape yang dicerita suami pun baru balik kerja malam. Pernah berkeras nak hantar harith ke pengasuh lain sebab pengasuh tengah pregnant tapi berkeras juga mahu jagakan harith. Selepas kejadian dahi bergaris, lebam dan tak mandi tu memang dah cari pengasuh lain dan bagi peluang pengasuh tu jaga lagi sampai hujung tahun. (Sy assume maybe die perlukan duit sebab tengah pregnant) kerana die berkeras jangan hantar harith ke tempat lain. Tapi saya terlambat

Moga ibu ayah arawah adik Harith tabah. Hanya redha pengubat segalanya. Ketentuan Allah Dia Maha Mengetahui. Benar rindu itu menyakitkan. InshaAllah bertemu kembali di syurga nanti.


Jangan Sibuk Rumah Tangga Orang Lain, Nasib Kita Belum Tentu. Takut Takut Benda Tu Berbalik Pada Diri Sendiri. Deep!

Mungkin anda selalu tengok scene penceraian dalam mahkamah di drama melayu tapi bila anda sendiri berada di dalam mahkamah menyaksikan sendiri depan mata, pasti berbeza.

Apa yang saya boleh cakap…SEBAK,SEDIH…walaupun defendan & plaintif tu xde kaitan pun dengan kita.

Hari ni saya berpeluang menyaksikan satu penceraian berlaku antara seorang banduan yang di jatuhi hukuman penjara 20 tahun. Dia datang ke mahkamah dengan berbaju penjara berwarna biru sambil tangan bergari & diiringi 4 orang pegawai penjara.si isteri menfailkan fasakh selepas 9 tahun suami di penjarakan, suami masih ada 11 tahun lagi hukuman penjara..(waktu dia sampai dalam mahkamah anak2 datang bersalam dengan bapak dia….dengan tangan bergari dia peluk cium anak2 dia…)

Dipendekkan cerita,pada awlnya si isteri memohon fasakah..tp Setelah berbincang…hakim tanya persetujuan kedua pihak samada nak teruskan fasakh atau mahu bercerai secara fast track..mereka kemudian terus mengisi borang permohonan bercerai secara fast track dan dan permohonan fasakh dibatalkan..ketika hakim bersetuju untuk penceraian berlaku dimana hakim minta kedua2 pasangan saling bermaafan…dan di isteri datang kepada suami salam, minta maaf..minta di halalkan makan minum selama berumahtangga…dia berjanji akan menjaga anak2 sebaiknya…sambil dia minta maaf berjujuran air mata dia jatuh.

Mungkin bagi mereka yang tak berpeluang melihat sendiri depan mata penceraian di dalam mahkamah mereka tak kan faham situasi dan keadaan sebenar semasa penceraian berlaku… tapi percayalah….kalau anda ada peluang untuk tengok sendiri depan mata…saya yakin anda juga akan rasa apa saya rasa….tiba2 bulu roma kau akan rasa meremang bila lelaki melafazkan talak…saya menceraikan isteri saya dengan talak 1 (saya sudah pun merasai pengalaman itu 3 tahun lepas, jadi saya tau apa isteri dia rasa waktu talak dijatuhkan..dunia rasa gelap..lutut rasa lembik…badan rasa terawang awangan)

Allah…sebak rasa…tiba2 air mata terus jatuh…

Saya pinjam kata2 tuan hakim tadi
“Tidak ada seorang perempuan pun yang mahu menjadi ibu tunggal atau bahasa kasarnya janda, apabila seorang perempuan itu nekad memfailkan penceraiannya di mahkamah maka perempuan itu sudah mengumpul segala kekuatan yang ada untuk menempuh hari penceraiannya dia mahkamah”

“Tidak ada seorang perempuan yang datang ke mahkamah memfailkan penceraiannya di sebabkan hal yang baru berlaku semalam atau baru minggu lepas terjadi….selalunya seorang perempuan tu dah ambil masa yang lama untuk dia terus nekad dan full-hearted meneruskan permohonan penceraiannya”

Kepada kawan-kawan sekalian..jagalah rumah tangga anda…peliharalah rumahtangga kalian..bajalah ia dengan penuh kasih sayang….hargailah pasangan anda..selagi dia masih ada bersama anda…..suami itu hanya pinjaman…

jangan la kita sibukkan dengan kisah rumah tangga orang lain..orang nak kawin 2 ke nak kawin 3 ke..biarlah itu hak diorang…yang penting kita ni masing2 jaga rumah tangga kita…nasib kita belum tentu lagi…takut2 hari ni kita mengata orang..perkara tu berbalik kepada kita…itu sebab kenapa saya tak pernah keluarkan komen klw ada kisah jadi isteri no 2,no. 3 sebab saya ada ramai kawan2 yang menjadi isteri no.2.

Saya juga serik sebab riak pada diri sendiri…yang mana dulu saya dengan angkuh cakap pasangan saya tak akan ada yang lain….tapi kemudian sebaliknya terjadi..tu pengajaran untuk saya…bila melibatkan soal begini mulut kena jaga…sebab takut….takut benda tu berbalik pada diri sendiri.

entry ini ditaip semasa menunggu giliran perbicaraan saya…dari pkl 9.00 pagi -11.45 pagi saya giliran ke-19 dari 20 kes.tq defendan kerana tidak hadir ke mahkamah buat kali ke-3 berturut2 walaupun waran tangkap telah dikeluarkan….tq kerana membazirkan masa saya setengah hari di mahkamah hari ini, tq untuk segalanya apa yang awak dah buat dekat saya..semoga allah membalas seadilnya
saya izinkan entry ini dishare,tak perlu minta kebenaran.

salam sayang ❤
fauzana binti ismail


“Simpan Nota Ini Kalau Anak-Anak Tanya Pada Ibu Ayah.” Lelaki Ini Kongsi 30 Orang Pertama Dalam Tamadun Islam. Inspirasi!

Dunia pendidikan ini begitu global untuk anak-anak mendapat ilmu pengetahuan. Namun ibu ayah jangan sesekali lupa untuk dedahkan anak-anak tentang kehebatan tamadun Islam termasuk orang pertama dalam dunia Islam.

Menarik perkongsian lelaki yang viral ini tentang kehebatan sejarah Islam. Jadikan ia nota buat anak-anak untuk pengetahuan mereka supaya mereka bangga bahawa tamadun Islam begitu hebat.

𝟯𝟬 𝗢𝗥𝗔𝗡𝗚 𝗬𝗔𝗡𝗚 𝗣𝗘𝗥𝗧𝗔𝗠𝗔 𝗗𝗔𝗟𝗔𝗠 𝗜𝗦𝗟𝗔𝗠

1. Orang yang pertama menulis Bismillah : Nabi Sulaiman AS.

2. Orang yang pertama minum air zamzam :
Nabi Ismail AS.

3. Orang yang pertama berkhatan :
Nabi Ibrahim AS

4. Orang yang pertama diberikan pakaian pada
hari qiamat : Nabi Ibrahim AS.

5. Orang yang pertama dipanggil oleh Allah
pada hari qiamat : Nabi Adam AS.

6. Orang yang pertama mengerjakan saie antara Safa & Marwah :
Sayyidatina Hajar

7. Orang yang pertama dibangkitkan pada hari qiamat :
Nabi Muhammad SAW.

8. Orang yang pertama menjadi khalifah Islam :
Abu Bakar As Siddiq RA.

9. Orang yang pertama menggunakan tarikh
hijrah : Umar bin Al-Khattab

10. Orang yang pertama meletakkan jawatan khalifah
dalam Islam : Al-Hasan bin Ali RA.

11. Orang yang pertama menyusukan Nabi Muhammad SAW : Thuwaibah RA.

12. Orang yang pertama syahid dalam Islam dari kalangan lelaki :
Al-Harith bin Abi Halah

13. Orang yang pertama syahid dalam Islam dari kalangan wanita :
Sumayyah binti Khabbat

14. Orang yang pertama menulis hadis di dalam kitab /
lembaran : Abdullah bin Amru bin Al-Ash

15. Orang yang pertama memanah dalam perjuangan
fisabilillah : Saad bin Abi Waqqas

16. Orang yang pertama menjadi muazzin dan
melaungkan adzan: Bilal bin Rabah

17. Orang yang pertama sembahyang dengan Rasulullah SAW : Ali bin Abi Tholib

18. Orang yang pertama membuat minbar masjid Nabi
SAW : Tamim Ad-dary

19. Orang yang pertama menghunus
pedang dalam
perjuangan fisabilillah : Az-Zubair bin Al- Awwam

20. Orang yang pertama menulis sirah Nabi Muhammad SAW : Ibban bin Othman bin Affan

21. Orang yang pertama beriman dengan Nabi
SAW : Khadijah bt Khuwailid.

22. Orang yang pertama mengasaskan usul fiqh : Imam Syafei RH.

23. Orang yang pertama membina penjara dalam Islam:
Ali bin Abi Tholib

24. Orang yang pertama menjadi raja dalam Islam :
Muawiyah bin Abi Sufyan

25. Orang yang pertama membuat
perpustakaan awam
Harun Ar-Rasyid

26. Orang yang pertama mengadakan baitulmal : Umar
Al-Khattab

27. Orang yang pertama menghafal Al-Qur’an selepas
Rasulullah SAW : Ali bn Abi Tholib

28. Orang yang pertama membina menara di Masjidil
Haram Mekah:
Khalifah Abu Ja’far Al-Mansur

29. Orang yang pertama digelar Al-Muqry :
Mus’ab bin Umair

30. Orang yang pertama masuk ke dalam syurga :
Nabi Muhammad SAW.

Rugilah klu tidak SHARE sbab ianya 1 peluang dakwah yg MUDAH kenali Islam kita

Sumber: @bubih97

TOP ARTICLE

VIDEO KAK LONG KONGSI-TAZKIRAH REZEKI MENCURAH UNTUK KELUARGA

VIDEO: MACARONI CHEESE PAPRIKA, SIAP 10 MINIT JE


Bila Suami Meninggal, Isteri Tak Berhak Atas KWSP Suami, Isteri Perlu Tahu Ni!

Bila kematian suami, isteri selalu tidak tahu apa yang harus dilakukan. Bila ada yang menyarankan ke KWSP untuk menuntut wang suami barulah isteri terpana bila mana gagal menuntutnya.

Sebenarnya isteri patut ambil tahu serba sedikit ilmu ini supaya tidak rasa kecewa apabila gagal mendapatkan wang tuntutan.

Salah satu perkara yang isteri-isteri wajib tahu adalah wang KWSP yang isteri langsung tiada hak walaupun isteri sebagai penama. Mengapa?

Surirumah Perlu Tahu Ni

Akak baru baca status kawan akak tentang isteri tak berhak dapat bayaran KWSP jika suami meninggal dunia walaupun penama adalah isteri.

Jadi akak pun search laa apa maksud penama dalam kwsp tu?

(Bukan semua suami sedar atau tahu atas perkara ni dan tak semua suami pun nak cerita).

Walaupun penamanya ialah isteri tapi isteri hanya sebagai pemegang amanah dengan mendapat bayaran tapi ia akan di agihkan mengikut faraid.

Bahasa mudahnya nak bagi senang urusan duit tu masuk akaun kita je pastu kita kena bahagikan pada waris yang layak.

Pendek cerita ISTERI DAN ANAK TAK DAPAT 100%.

Kalau camtu fungsi penama KWSP tu apa?

Penama tu hanya sebagai wasi/pentadbir yang urus bayaran/duit KWSP tu. Pendek cerita sebagai pemegang amanah. Kita hanya pegang duit tu je pastu kena bahagi dengan waris lain.

PENAMA BUKAN HAK MILIK MUTLAK PENINGGALAN KWSP TU.

Penama ni bagi memudahkan urusan pembayaran terus kepada penama jika berlaku kematian pada ahli.

Kalau takda penama, pihak waris kena dapatkan surat kuasa tadbir. Makan masa dan kos pulak.

Lepas tu akan di agihkan ikut faraid.

Kalau isteri atau anak si mati ambik semua maknanya dia makan harta batil! Menjawab la kat akhirat nanti.

Tapi abang akak dah bahagi % siap dalam penama? Lagi susah. Jadi lebih baik seorang penama. Jika di bahagi % pun masih tak di guna pakai dan tetap kena ikut FARAID (untuk orang islam).

Pastu jika si mati berhutang, kena settle dulu dengan duit tu bakinya pula di bahagikan ikut faraid.

Ramai yang tak tahu benda ni terutama surirumah-surirumah yang tak bekerja. Malah suami sendiri pun tak jelas. Mereka ingat, penama tu sebagai penerima 100%. Sebenarnya bukan! Bukan gila harta.

Tapi ini penting. Suri-suri semua, bincanglah dengan suami demi masa depan.

Suami mana nak biarkan isteri dan anak merempat kalau jadi apa-apa kan? Bukan semua suami mampu nak carum takaful untuk diri sendiri bagi kemudahan masa depan (tapi sebaiknya kena ada). Jadi hanya harapkan simpanan KWSP jelah.

Jadi suami-suami, silalah #HIBAH kan KWSP tu untuk keperluan isteri dan anak jika korang takda satu hari nanti. Ada caranya. Boleh hibah ke unit Amanah atau Hibah Takaful.

Ini bertujuan untuk kegunaan isteri selesaikan hutang suami yang tertunggak dan keperluan kehidupan isteri dan anak kemudian hari.

Banyak cerita kita dengar, suami meninggal, isteri terpaksa tanggung hutang sedia ada dek kerana tak boleh tuntut sebab perkara ni.

Dan ada juga sebab harta, waris terdekat sanggup lupakan darah daging sendiri dan menuntut hak masing-masing. Akhirnya anak isteri si mati jadi mangsa.

Rambut sama hitam hati lain-lain. Bila mata hati setan dah terbuka luas, nafsu pun bersarang…darah daging sendiri pun tak heran dah.

Tu sebab kenapa ‘2%’ potong KWSP suami tu dicadangkan. Bukan sebab gila harta tapi demi kelangsungan hidup isteri dan anak jika suami dah takda.

Fikir-fikirkanlah akhirat sama…

Info ni bukan nak menakutkan surirumah tapi kita wajib kena tahu supaya jelas.

Jadi untuk persediaan, mintalah suami carum takaful sebagai back-up. Jika tak mampu rancanglah dari sekarang kewangan kita.

Akak pun dah mula sedar bab ni sebab ajal maut hanya Allah yang tentukan. Bila dah takde, urusan dunia bukan hal si mati dah.

Lagi-lagi bila suami dah takda si isteri sendiri menanggung anak-anak untuk teruskan kehidupan. Nak tak nak hidup kena teruskan hidup.

(Nota kaki : Akak bukan ejen takaful atau unit trust. Akak cuma surirumah yang ‘bodoh’ dan kena belajar! Apa yang akak share ni untuk celik mata surirumah supaya jangan duduk saja dan tunggu. Buat tindakan untuk masa depan. Jika info yang akak kongsikan ni tak betul silalah beri penjelasan lebih lanjut ye).

Kredit: Herda Johan


Gaji Suami Dan Isteri Kena Agih Dengan Betul, Baru Dapat Simpan Duit.

Perbelanjaan rumah tangga harus diuruskan dengan sempurna. Jika suami dan isteri saling membantu memastikan kewangan kukuh, kena ada pembahagian yang jelas mengenai peranan masing-masing.

Sebagaimana perkongsian pakar kewangan yang menjelaskan bahawa pasangan suami isteri haru tahu pengurusan gaji dengan betul.

Ikuti perkongsiannya.

GAJI SUAMI VS GAJI ISTERI

Saya pernah cadangkan dulu, ‘perbelanjaan hangus’ dalam rumah tangga diatas batu jemalang bahu suami.

Bayar kereta, rumah dan keperluan keluarga. Jika isteri nak bantu tak mengapa.

Perbelanjaan ‘masa depan’ seperti simpanan, pelaburan dan perlindungan diatas tudung lilit lilit mahkota isteri.

Jika sesuatu berlaku pada suami, sebagai punca pendapatan utama keluarga atau ketua keluarga seperti meninggal atau cacat kekal.

Kehidupan anak isteri akan lebih terbela, mereka ada simpanan pelaburan dan perlindungan.

Ini sesuai dengan sifat suami seorang yang gagah, kacak, bertanggujawab, suami soleh, beriman agar melindungi keluarga kita.

Kawan kawan,

Dalam bina keluarga, ‘Jangan berlumba’ antara suami dan isteri. nanti kita akan banyak berahsia. Maka jalani bersama.

Duit simpan dan labur dimana, banyak mana ada agar merancang sebagai pasukan bersama.

keluarga itu dibina bersama bukan untuk dilumba lumba sesama kita. Inilah perjalanan yang kita akan nikmati, membina keluarga bersama.


Makan Bawang Putih Ikut Cara Ni, Siapa Sakit Kaki, Tumit Dan Angin Dalam Badan, ‘Dijamin’ Cergas!

Kesihatan amat penting untuk memastikan kita dapat melakukan rutin harian dengan sempurna.

Salah satu petua untuk kekal sihat adalah menggunakan bawang putih. Umum mengetahui bahawa bahan masakan ini nenpunyai pelbagai khasiat bawang putih untuk kesihatan dan kecantikan.

Bagi yang ingin mencuba petua menggunakan bawang putih, apa kata cuba petua yang dikongsikan oleh Siti Raudzah.

Jom cuba buat!

Petua Hilangkan Sakit Kaki Bila Bangun Tidur

Dah 3 hari saya amalkan makan 3 biji bawang putih bakar ni setiap pagi sebelum sarapan. Masalah sakit kaki bila bangun tido yang saya hidapi dah ok sekarang. Kalau tak sebelum ni nak pijak lantai bila bangun tido memang sakit. Kena jalan slow2 dulu baru ok..

Tapi sekarang bangun je.. terus boleh jalan laju. Petua ni ada sorang kakak bagitau saya.. Dah dekat 1 tahun dia amalkan. Badannya pun saya tengok cantik, perut pun kempis je.

Banyak khasiat lain

Segala angin dalam badan dapat diatasi. Kebaikannya untuk seluruh badan. Apa yang saya tau.. bawang putih ni dapat mencegah sel-sel kanser.Kalau nak tau boleh google apa lagi khasiatnya.

Cara-Caranya:

Ambil 3 ulas bawang putih dan bakar dengan kulit sekali dalam 3 minit dengan api yang kecil.

Lepas tu makan terus isinya saja. Makan lah hari-hari untuk kesihatan kita.

Selamat mencuba!

Sumber: Siti Raudzah via MAHN

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Duda, Dahulukan Nafkah Anak Itu Kewajipan. Peguam Syarie Ni Jelaskan!

Fahamilah tanggungjawab seorang ayah terhadap anaknya tidak akan putus sekalipun hubungan dengan isteri sudah berakhir.

Namun ramai yang culas dan memahami tentang tanggungjawab memberi nafkah tersebut, ayuh kita baca perkongsian daripada  peguam syarie Tuan Fahmi Ramli.

Duda, dahulukan Nafkah Anak sebelum kahwin lain

Isu nafkah anak ini memang tak akan selesai. Setiap tahun akan ada isu yang sama. Ada bapa yang tak mahu bagi nafkah anak & ada pulak yang bagi, tapi tak cukup.

Ramai lelaki yang selepas bercerai dengan bekas isteri, tak kisah kalau anak duduk bersama dengan bekas isteri. Cuma masalah yang sering berlaku, kadang-kadang ibu yang terpaksa tanggung banyak perbelanjaan anak.

Yang biasa berlaku dalam Mahkamah adalah Duda yang bercerai, hanya tawarkan nafkah anak seorang RM100 sahaja sebulan. Kononnya itu sahaja takat kemampuan.

Tapi, yang tak betulnya, bila dah tahu tak mampu nak bagi nafkah anak lebih, boleh pulak Kahwin Baru. Hinggakan anak tiri pun jadi tanggungan baru sedangkan anak tiri bukan tanggungan wajib.

Sebenarnya, banyak isu sebegini berlaku. Ada duda yang bercerai fikirkan, dia telah kembali bujang. Hinggakan rasa dah bebas dan tak ada apa-apa tangungan. Walhal, anak masih ada. Bahkan mungkin ada 5 orang anak bersama dengan bekas isteri.

Apa Nafkah Anak yang wajib lagi ditanggung oleh seorang Duda?

1. Makan & minum

Zaman sekarang ini, sangat tidak logik kalau belanja harian makan minum anak hanya RM100 sebulan. Kalau dikira, seorang manusia yang makan biasa sekalipun minimumnya RM5 sekali makan. Sehari sekurang-kurangnya 3 kali makan. Jadi bersamaan dengan RM15.

Sepatutnya untuk makan minum sahaja seorang anak yang makan minum seperti biasa adalah RM450 seorang sebulan. Ini kiraan kasar sahaja. Jangan kata ini tak rasional. Kadang-kadang barang dapur rumah pun lebih daripada itu setiap bulan.

2. Pampers

Bagi Duda yang mempunyai anak kecil, jangan abaikan bab ini. Pampers adalah satu keperluan yang tak boleh ditinggalkan. Ada pelbagai jenis jenama. Cuma yang pasti setiap jenama mungkin berbeza harga. Dan beza juga harga bagi saiznya.

Sekarang ini, harga pampers anggaran harganya sekitar RM25-30. Dan seorang bapa perlu ambil peduli tentang berapa jumlah pampers yang digunakan oleh anaknya. Kadang-kadang satu beg pampers tak cukup. Ada bayi yang kerap buang air. Anggaran sebulan untuk belanja pampers mininum adalah RM100 sebulan.

3. Susu

Susu adalah makanan bagi bayi dan minuman bagi anak kecil. Bagi sesetengah lelaki, mereka tidak tahu yang susu ini ada pelbagai jenis. Harga juga beza bagi setiap jenis. Yang penting bukan isu harga, tapi isu kesesuaian susu formula itu dengan anak.

Ada anak yang tidak sesuai dengan susu formula lembu. Ada yang sesuai dengan susu kambing. Ada juga bayi yang alahan perlukan kepada susu formula soya. Ada bapa yang pertikaikan kenapa diajar anak minum susu mahal. Lelaki yang sebegini, nampak sangat tak pernah ambil peduli tentang kesihatan anak.

4. Belanja sekolah

Bagi anak yang bersekolah, adalah satu kebiasaan untuk diberi duit belanja. Kadang duit ini mungkin boleh diambil daripada belanja bulanan. Tapi, duit belanja ini juga sangat penting untuk anak-anak gunakan di sekolah.

5. Pakaian

Bila sebut tentang pakaian, jangan fikir tentang baju semata-mata. Fikirkan juga tentang keperluan anak seperti ubat gigi, sabun, lotion dan lain-lain. Tambah-tambah bila ada anak bayi.

Pakaian hari raya juga perlu disediakan asing setahun sekali. Sekurang-kurangnya dua pasang untuk seorang anak. Ini kewajipan seorang bapa.

6. Yuran & persediaan awal sekolah

Untuk perbelanjaan awal persekolahan, adalah satu kewajipan yang tak boleh dielakkan. Bapa wajib sediakan pakaian kelengkapan sekolah sekurang-kurangnya 2 pasang bagi seorang anak.

Jangan sekadar bayar yuran sahaja. Kadang ada bapa yang tak ambil peduli bab ini atau diberitahu kepada si ibu untuk gunakan sahaja duit bulanan yang diberi. Kalau guna duit bulanan beli pakaian sekolah, jadi mana duit makan?

7. Perubatan

Jangan ambil mudah bab ini. Perubatan adalah satu tanggungjawab wajib bapa. Tak boleh serahkan kepada ibu untuk tanggung kos perubatan anak walaupun anak berada dengan si ibu.

Kalau tak percaya untuk bagi duit ubat kepada ibu, bapa perlu sediakan kemudahan perubatan untuk anak sekiranya anak perlu. Contohnya beli insuran kesihatan untuk anak atau akses guna kemudahan klinik panel jika ada.

Kesimpulan

Bukan saya kata tak boleh untuk Duda yang cerai dengan isteri untuk kahwin lain. Tapi, anda perlu ingat, tanggungjawab nafkah anak ini sangat penting. Zalim kalau bapa tak bagi nafkah yang cukup, tapi boleh pulak kahwin lain.

Kalau ada yang tak kahwin lain pun, tapi mampu pulak beli benda yang merugikan atau melebihkan kehendak diri. Contohnya, beli motosikal mahal, beli kereta yang bulan tinggi, beli baju mahal setiap bulan dan lain-lain.

Nak kahwin juga boleh, cukupkan Nafkah belanja seorang anak setiap bulan. Jangan kedekut. Kalau tak mampu bagi nafkah lebih, tak payah mimpi nak kahwin lain. Tambah dosa sahaja.

Puasa kalau nak tahan nafsu.

(Siapa rasa bermanfaat?Boleh bagitau pada kawan tak?)

Sumber : Fahmi Ramli
Peguam Syarie Kedah, Penang, Perlis & Perak